500 najvećih kompanija centralne i istočne Evrope – Bankar.me\n500 najvećih kompanija centralne i istočne Evrope\nSeptember 11, 2018 MAKRO, REGION, SVE VIJESTI Leave a comment\nPrethodna godina je ekonomski bila odlična za zemlje centralne i istočne Evrope (CIE) i njihove najveće kompanije zbog povećane privatne potrošnje, oporavka eurozone i poboljšanju potražnje iz Rusije, navodi se predstavljenom istraživanju međunarodne kompanije za kreditno osiguranje Coface.\n“Ekonomija regiona CIE nastavlja da raste, kompanije su u 2017. godini podržale makroekonomsko okruženje, pri čemu je prosječna stopa rasta BDP-a porasla do najvišeg niva u posljednjih osam godina, na 4,5 odsto, nakon 3,1 odsto u 2016. i 3,7 odsto u 2015. godini”, rekao je izvršni direktor Coface CIE Deklan Dali.\nOn je objasnio da je zbog toga najvećih 500 kompanija regiona završilo godinu sa povećanjem prometa od 11,8 odsto, na 652 milijarde eura, i povećanjem stope zaposlenosti od 4,7 odsto do 2,4 miliona ljudi.\nNajviše kompanija na listi Coface CIE Top 500 je iz Poljske, Mađarske i Češke. Inače, analize Coface-a pokazuju snažan region CIE koji je u ekspanziji, sa smanjenjem rizika u 2017. godini.\nKako navode iz ove kompanije, iako je socijalni rizik porastao u poslednjoj deceniji, region CIE je daleko manje rizičan od drugih tržišta u razvoju. Podaci ukazuju na to da politička pitanja još uvjek nisu negativno uticala na ekonomije i preduzeća CIE. Priliv stranih investicija i dalje je pozitivan, a nekoliko velikih ulaganja se već ostvaruje u regionu.\nCijelu publikaciju preuzmite ovdje.\nPOJMOVICoface Coface analiza zemlje CIE Centralne i Istočne Evrope\nPrevious Kako pripremiti savršenu “lift prezentaciju”\nSljedeći Banke opet ‘in’ u Evropi\nCoface: Povećani rizici na tržištima u razvoju


Protesti u Egiptu 2011. je naziv za seriju protesta, demonstracija, marševa, otkazivanja građanske poslušnosti, nereda i sukoba između demonstranata i policijskih snaga koja je otpočela u Egiptu 25. januara 2011. godine, na dan koji se obeležava kao praznik policije. Protesti su počeli kao marševi desetina hiljada ljudi u Kairu da bi se ubrzo proširili na druge gradove Egipta. Iako su politički motivisane demonstracije bile uobičajne u Egiptu i prethodnih godina demonstracije s početka 2011. godine se odlikuju masovnošću i činjenicom da demonstranti potiču iz najrazličitijih socijalnih i verskih grupa. U pitanju su najveći protesti od 1977. godine i takozvanih Pobune za hleb, kada je desetine hiljana ljudi protestovalo protiv mera države, motivisanih pritiscima Svetske banke i Međunarodnog monetarnog fonda, da se obustavi finansiranje ishrane za najsiromašnije slojeve.\nDemonstranti koji su se popeli na vojno vozilo na trgu Tahrir u Kairu.\nDemonstracije i neredi smatraju se delom širih dešavanja, protesta koji su krajem 2010. i početkom 2011. godine zahvatili mnoge države u arapskom svetu. Protesti su započelinedelju dana posle nereda u Tunisu a mnogi demonstranti nosili su tunižanske zastave kao pokazatelj da su pod uticajem ovih dešavanja, i smene na čelu Tunisa koju su oni prouzrokovali. Demonstranti su iskazali svoje nezadovoljstvo u vezi sa velikim brojem političkih, socijalnih i ekonomskih pitanja: policijska brutalnost, korupcija, sputavanje slobode govora, visoka stopa nezaposlenosti, nedostatak slobodnih izbora samo su neki od problema čije je rešenje zahtevano na desetinama dosadašnjih protestnih okupljanja. Ipak glavni zahtev je ostavka egipatskog predsednika Hosnija Mubaraka i uspostavljanje novog režima koji bi, prema zahtevima demonstranata, odražavao političku volju egipatskog naroda i obezbedio građanske slobode i pravnu državu.\nU pojedinim gradovima protesti su imali izuzetno nasilan karakter, naročito u Suecu, Aleksandriji i Kairu, gde je bilo više stotina mrtvih i više hiljada povređenih demonstranata i policajaca. Protesti su privukli veliki međunarodnu pažnju, a zahtevi međunarodnih činilaca uglavnom se mogu svesti na zahtev da se politička situacija razreši mirnim putem. Velike štete pretrpela je i egipatska ekonomija jer je u većem broju gradova privredni život privremeno gotovo u potpunosti obustavljen a politička nesigurnost izazvala je i negativne trendove u vezi sa Egiptom na međunarodnom finansijskom tržištu. Egipatski predsednik Mubarak podneo je ostavku 11. februara 2011. godine.\nProtesti u arapskom svetu (2010—2011)\nProtesti u Egiptu (2011) na Wikimedijinoj ostavi\nPoslednja izmjena na dan 25 mart 2020, u 12:17 č.\nOva stranica je zadnji put izmijenjena 12:17, 25 mart 2020.


Koliko često mogu da pišem komentare? – TripAdvisor Centar za pomoć TripAdvisor Help Center\nMožete da napišete jedan komentar po poseti za svaki smeštajni objekat, restoran ili atrakciju. Članovi mogu da pošalju naknadne komentare za naredne posete na sledeći način:\nSmeštajni objekti i atrakcije: Možete da pošaljete komentare za naredne posete tri meseca nakon objavljivanja prethodnog komentara.\nRestorani: Možete da pošaljete komentare za naknadne posete mesec dana nakon objavljivanja prethodnog komentara.\nMožete da pošaljete samo jedan ažurirani komentar za isto iskustvo.\nMožete da napišete neograničen broj komentara o svakoj avio-kompaniji. Komentar o avio-kompaniji može da obuhvata samo pojedinačni deo leta (npr. od Londona do Njujorka) ili može da bude o celokupnom iskustvu prilikom odlaska i povratka nekom avio-kompanijom (npr. od Londona do Njujorka i nazad do Londona) ako let u oba pravca organizuje ista avio-kompanija. Ako je na letu bilo više presedanja, komentar može da obuhvata i te delove putovanja ako ih je organizovala ista avio-kompanija.


EU donirala turističkom sektoru Srbije higijensku opremu vrednu 662.000 evra - Novosti - Turistički svet\nEU donirala turističkom sektoru Srbije higijensku opremu vrednu 662.000 evra\nEvropska unija je turističkoj industriji u Srbiji poklonila dezinfekcioni materijal i opremu vrednosti od 662.000 evra. Pomoć je namenjena za 600 turističkih objekata širom Srbije, saopšteno je iz vlade.\nPrema rečima ministarke za evropske integracije Jadranke Joksimović sredstva će doprineti tome da ugostiteljski sektor u Srbiji bude konkurentniji i da uz primenu svih mera zaštite ostvari bolje prihode i veći dolazak turista iz drugih zemalja kada se steknu uslovi za putovanje.\nDrugi važan deo projekta, kako je navela jeste sertifikacija objekata "Čisto i bezbedno", što uključuje primenu svih najboljih standarda i protokola u ugostiteljskim objektima, kako bi gost bio siguran u to da su poštovane sve higijenske i druge zdravstvene mere.\n- Samo zajedničkim naporima možemo da učinimo sve da, pre svega, zaštitimo zdravlje ljudi, ali i da razmišljamo o tome kako prevazići brojne posledice koje će pandemija sigurno ostaviti na sva društva u Evropi i u Srbiji, pre svega na ekonomskom, ali i na svakom drugom planu - poručila je ministarka.\nMinistarka je podsetila na to da je Srbija prikazala sve javne troškove u pogledu hitne intervencije u prva četiri meseca pandemije i da je podnela aplikaciju za Fond solidarnosti EU, kome Srbija ima pristup kao da je punopravna članica.\n- Evropska komisija je odobrila našoj zemlji 12 mil evra bespovratne pomoći na osnovu precizno navedenih troškova koje smo kao zemlja prikazali - ukazala je ona i napomenula da je Srbija, od 20 zemalja koje su aplicirale za pomoć u sanaciji pandemije, dobila više čak i od nekih članica Unije, a neuporedivo više od nekih drugih zemalja kandidata za članstvo u EU.\nŠef Delegacije EU Sem Fabrici je objasnio da se u okviru tog projekta sprovode obuke za dobijanje sertifikata "čisto i sigurno", kojim se garantuje bezbedno i čisto okruženje.\nAmbasador Nemačke Tomas Šib je istakao da je projekat pod sloganom "EU za tebe – za kulturno nasleđe i turizam" sjajan primer kako se u Srbiji širi duh Evrope, i dodao da je cilj da se otkriju turistički potencijali Srbije kako domaćim, tako i stranim gostima.\n- Želimo da se ostvari jedan održivi zeleni turizam, u skladu sa potrebama lokalnog stanovništva, istovremeno da očuvamo radna mesta i otvorimo nova i da ljudi u istočnoj Srbiji ostanu da žive u svojoj sredini - poručio je ambasador Nemačke.


Veličanstven doček za srpske junake - Sportske.net\nNi ''ljuti'' zimski uslovi nisu sprečili više od 15.000 ljudi da se okupe večeras ispred Skupštine grada Beograda na dočeku evropskim šampionima iz Ajndhovena i vicešampionima iz Beograda. Naravno, veliki pozdrav upućen i ''supermenu'' Novaku.\nVečerašnjih ''minus 10'' nije pokvarilo slavlje ispred Skupštine Beograda u čast evropskih prvaka u vaterpolu, vicešampiona Starog kontinenta u rukometu i, naravno, Novaka Đokovića, iako najbolji teniser sveta nije bio prisutan iz razumljivih razloga.\nPrvi su na balkon izašli rukometaši, od kojih je prave ovacije zaradio najbolji golman Evrope Darko Stanić, ali i najbolji igrač prvenstva Momir Ilić koji je uspeo da dodatno animira ionako sjajno raspoloženu publiku, uzvikujući dobro poznati slogan: ''Ko ne skače, Srbin nije''.\n"Stvarno ne znam čime sam ovo sve zaslužio. Hvala vam od srca u ime rukometaša. Ne bismo uspeli bez vas. Mi smo ostvarili naše snove, nadam se da smo vas bar malo usrećili", rekao je Stanić.\nNaravno, erupciju oduševljenja izazvalo je pojavljivanje evropskih šampiona u vaterpolu, na čelu sa kapitenom Vanjom Udovičićem.\n''Naš uspeh je i vaš uspeh. Svima želim da se ovde okupimo zajedno 13. avgusta i proslavimo još jedno zlato'', poručio je navijačima selektor Dejan Udovičić.\nIako je bilo najavljivano obraćanje Novaka Đokovića video porukom, to se ipak nije dogodilo.


Kontroverzna starleta nedavno je doživela da su joj zabranili ulazak u našu zamlju na srpsko-crnogorskoj granici, jer je označena kao "bezbedonosna pretnja".\nPokušala je da u Srbiju uđe iz Crne Gore i bila je šokirana kada joj je saopšteno da ne postoji način da dođe u Beograd, u kom inače uglavnom boravi.\nSoraja, iliti Sara, kako voli da je zovu, ovih dana nije dostupna za opširni komentar, a na poruke odgovara rečenicom koja pokazuje kako se oseća.\n- Nažalost Sare nema više i nemojte se praviti ludi do te mere - glasi poruka starlete.\nSoraju su u prošlosti povezivali sa ubistvima na ovim prostorima, automobile su joj dizali u vazduh, a pre dve godine fudbaler Crvene zvezde Stefan Mihajlović isekao ju je nožem, dok ona nije želela da ga tuži.


Pižon: Dinamo zasluženo pobedio : Nadlanu.com\nPižon: Dinamo zasluženo pobedio\nObjavljeno 30. jul 2009. / 00:00:00\nTBILISI, 30. jula 2009. (Beta) - Trener fudbalera Crvene zvezde Vladimir Petrović Pižon priznao je da je Dinamo iz Tbilisija potpuno zasluženo došao do pobede na prvoj utakmici trećeg kola kvalifikacija za Ligu Evropa, ali je istakao da njegova ekipa nije izgubila šanse da prođe u narednu rundu takmičenja.\n"Dinamo je bio bolja ekipa večeras. Žao mi je što smo drugi gol primili u poslednjim minutima meča, pošto smo mogli i bolje da prođemo. Ovaj rezultat, ipak, ništa ne znači, Revanš tek sledi", kazao je Petrović na konferenciji za novinare posle poraza u Tbilisiju od 0:2.\n"Igračima smo već kazali da su u fudbalu porazi normalni, kao i da su dobra škola. Najbolje se nešto nauči u porazu", naglasio je trener "crveno-belih"\nPetrović se, uprkos umerenom optimizmu, složio sa ocenom da je Zvezda igrala veoma loše.\n"Možda su igrači malo potpali pod atmosferu i nešto oštriju igru protivnika. Planirali smo da manje držimo loptu u posedu, ali nismo uspevali u tome, posebno u prvom poluvremenu", naveo je Petrović, a potom podsetio da će njegova ekipa na revanšu imati mnogo bolju situaciju nego u Tbilisiju.\n"Imaćemo podršku naših navijača, koji su još vatreniji od pristalica Dinama. Protivnik će, takođe, biti bez najboljeg igrača (suspendovanog) Giorgi Merebešvilija. Moraćemo, međutim, da igramo sa istim zarom kakav je Dinamo večeras imao. U tom slučaju moći ćemo do pobede, u koju lično verujem", rekao je Petrović.\nFudbaleri Zvezde izneli su slično mišljenje kao i njihov trener, iako su bili vidno razočarani.\n"Delovali smo uplašeno, kompletan tim je podbacio", rekao je Bogdanović.\n"Zvezda je, ipak, velik klub, pa se nadamo da ćemo, uz pomoć publike, uspeti da nadoknadimo i zaostatak od dva gola. Moramo da dignemo glavu gore, to su nam iz uprave kluba već i rekli", naveo je Bogdanović.\n"Prvi gol smo primili dosta nesrećno, kod drugog smo napravili veliku grešku. Ostaje nam samo da se potrudimo da u Beogradu pokažemo da smo i pored ovog poraza bolji od Dinama", ocenio je štoper Đorđe Tutorić.\nSvestan da učesnik poslednjeg kola kvalifikacija za Ligu Evropa još nije poznat bio je i trener Dinama Kaha Kačareva.\n"Iskreno, nisam očekivao ovaku slabu Zvezdu, iako nismo lako došli do pobede. Zadovoljan sam što smo mi igrali zaista dobro i stekli lepu prednost, ali šanse na revanšu biće pođednake, pošto će Zvezda igrati na domaćem terenu, a i inače je poznata po sjajnom ambijentu. Za nas će veliki problem biti i odsustvo Merebešvilija", kazao je Kačareva.


Austrijska vlada se dogovorila oko kupovine ruske vakcine - Sputnjik Srbija\n22:06 13 Maj 2021\nAustrijska vlada se dogovorila oko kupovine ruske vakcine\n12:33 19.04.2021 Preuzmite kraći link\nKoaliciona vlada Austrije koju čine Austrijska narodna partija i „Zeleni“ usaglasila se oko kupovine milion doza ruske vakcine protiv virusa korona. Ona će početi da se koristi za vakcinaciju čim Evropska agencija za lekove da odobrenje.\n„Dogovorili smo se oko kupovine milion doza vakcine „Sputnjik Ve“ koja se već koristi u više od 50 država. Nadamo se u brzu registraciju Evropske agencije za lekove, jer svaka dodatna vakcina pomaže da spasimo živote, osiguramo radna mesta i brzo se vratimo normalnom životu“, izjavio je austrijski premijer Sebastijan Kurc.\nKako se navodi, koaliciona Vlada planira da počne da koristi vakcinu nakon registracije u EMA.\nMinistar zdravlja republike Volfgang Mukštajn (iz partije "Zelenih") izjavio je nakon što je u ponedeljak podneo zakletvu u Beču, da smatra da je ruski preparat dobar i takođe izrazio očekivanje da će uskoro početi da se koristi.\nKako je saopštio Kurc, pregovori Austrije i Rusije o kupovini "Sputnjika Ve" su de-fakto stigli do kraja.\nAustrijski kancelar: Kupovina „Sputnjika Ve“ moguća, pregovori s Rusijom pri kraju\nBeč bi mogao sam da registruje „Sputnjik Ve“ ako EU bude odugovlačila sa odobrenjem


Svetozar Janevski odlikovan visokim priznanjem republike Finske - TU Magazin\nSvetozar Janevski odlikovan visokim priznanjem republike Finske\nBy redakcija on\t Jan 20, 2018 DOGAĐANJA, MAKEDONIJA, SRBIJA, UGOSTITELJSTVO, VESTI\nU rezidenciji Finskog ambasadora u Beogradu uručeno je visoko priznanje ,,Knight of the First Class of the Order of Lion of Finland” Svetozaru Janevskom. Ovo priznanje dodeljuje se za dugogodišnje zalaganje, posvećenost i izuzetan doprinos saradnji i prijateljstvu između dve zemlje.\nOdlikovanje gospodinu Janevskom predsedniku upravnog odbora vinarije Tikveš i prvom čoveku Beogradske industrije piva (BIP) dodelio je predsednik Finske, a uručio u Beogradu Njegova ekselencija gospodin Perti Ikonen na ceremoniji održanoj u njegovoj rezidenciji.\n“Veliko mi je zadovoljstvo da u ime predsednika Finske nagradim ordenom ,,Knight of the First Class of the Order of Lion of Finland” Svetozara Janevskog za njegove velike zasluge u uspostavljanju prijateljskih odnosa i saradnje između naše dve zemlje. Red finskog lava sastavljen je od izuzetnih pojedinaca koji su dokazali svoje liderstvo u oblastima u kojima žive i deluju. Sa celokupnim radom i ponašanjem, gospodin Janevski je dokazao da nije slučajno deo ovog prestižnog reda”, rekao je ambasador Ikonen.\nOdlikovanje reda finskog lava osnovano je 1942. godine. Ono je jedno od tri vida odlikovanja koje dodeljuje predsednik Finske. Orden finskog lava dodeljuje se za vojne i građanske zasluge istaknutim osoba za svoja izuzetna dostignuća. Ovo visoko odlikovanje retko se dodeljuje ličnostima van granica Finske.\n“Biti deo redova finskog lava za mene predstavlja veliku čast, jer dolazim iz zemlje koja je pokazala da može da prepozna i adekvatno proceniti istinske vrednosti. Želeo bih da podelim zasluge za dobijanje ovog ordena sa onima koji su stalno uz mene i daju mi podršku za sve što radim, a to je moja porodica kao i moji saradnici. Ovo priznanje je najbolja potvrda naših napora, ali i dodatni podsticaj za pronalaženje načina približavanja, da naučimo više jedni o drugima i da pronađemo mogućnosti za saradnju u svim oblastima društva” rekao je Janevski zahvaljujući se za visoko odlikovanje.


14.03.2013. / 16:43\nISTOČNO SARAJEVO, Nezakonitom sječom i šumskim krađama u proteklih 20 godina Javno preduzeće “Šume Srpske” oštećeno je za nešto manje od 100 miliona KM, odnosno šteta je oko pet miliona KM na godišnjem nivo, izjavio je danas vršilac dužnosti direktora\nGalić: Nema otpuštanja radnika niti sponzorisanja sportskih društava\n14.03.2013. / 16:17\nISTOČNO SARAJEVO, Vršilac dužnosti direktora Javnog preduzeća “Šume Srpske” Jakov Galić odbacio je tvrdnje da ovo preduzeće, uprkos činjenici da postoji višak radnika, namjerava otpuštati ljude i apsolutno odbacio tvrdnju da preduzeće sponzoriše bilo kakva sportska društva.\nManje plate u devet šumskih gazdinstava u RS\n04.03.2013. / 14:49\nBANJALUKA, Plate zaposlenih u devet šumskih gazdinstava u Republici Srpskoj, koja su iskazala gubitak i imaju veća dugovanja prema centralnom računu, biće umanjene do njihove finansijske konsolidacije, rečeno je na današnjem sastanku vršioca dužnosti direktora “Šuma Srpske” Jakova Galića sa\nSpriječiti srozavanje položaja radnika u šumarstvu\n27.02.2013. / 16:18\nBANJALUKA, Zaposleni u Šumskom gazdinstvu “Klekovača – Potoci” iz Istočnog Drvara daju punu podršku Sindikatu šumarstva, prerade drveta i papira Republike Srpske i njegovom predsjedniku Vladi Pavloviću na aktivnostima koje preduzima radi sprečavanja daljeg srozavanja materijalnog položaja radnika.\nGalić: Predsjednik sindikata zloupotrebljava funkciju\n26.02.2013. / 18:32\nBIJELJINA, Vršilac dužnosti direktora “Šuma Republike Srpske” Jakov Galić izjavio je da nije prijetio predsjedniku Sindikata šumarstva, prerade drveta i papira Srpske Vladi Pavloviću zato što je odbio da potpiše rješenje o smanjenju cijene rada sa 130 na 102 KM.\nGalić: Poslovanje „Šuma” sa gubitkom od 4,16 miliona KM\n23.02.2013. / 11:15\nBANJALUKA, Javno preduzeće “Šume Republike Srpske” na kraju prošle godine imalo je gubitak od 4.160.000 KM, izjavio je vršilac dužnosti direktora “Šuma Republike Srpske” Jakov Galić.\nVanredna sjednica Skupštine opštine za rješavanje problema autoprevoznika “Šumatrans”?\n22.02.2013. / 12:53\nHAN PIJESAK, Na Han Pijesku će u ponedjeljak, 25. februara, biti održan skupštinski kolegijum na kojem će biti donesena odluka o održavanju vanredne sjednice Skupštine opštine za rješavanje problema Udruženja autoprevoznika “Šumatrans”, rekao je predsjednik ovog udruženja Rade Mumović.\nZajednički naći rješenje\n21.02.2013. / 12:14\nHAN PIJESAK, Članovi Udruženja autoprevoznika “Šumatrans” sa Han Pijeska organizovali su danas mirne proteste u zgradi Skupštine opštine, a u telefonskom razgovoru načelnika ove opštine Ljubivoja Šupića i v.d. preduzeća “Šume Republike Srpske” Jakova Galića dogovoreno je da lokalna vlast,\nGalić: Spreman sam da napustim mjesto direktora\n18.02.2013. / 15:40\nBANJALUKA, Direktor Javnog preduzeća /JP/ “Šume Republike Srpske” Jakov Galić rekao je da će podnijeti ostavku ukoliko ne bude imao prostora da završi započete aktivnosti u ovom preduzeću.\nDžombić: Galić ima odriješene ruke za ostavku\n18.02.2013. / 13:33\nBANJALUKA, Predsjednik Vlade Republike Srpske Aleksandar Džombić izjavio je da v.d. direktora Javnog preduzeća “Šume Republike Srpske” Jakov Galić ima odriješene ruke da podnese ostavku, te naglasio da je važno da firma ne bude u gubitku, a da bude dobra\nPovući odluku o ukidanju tendera\n18.02.2013. / 13:09\nHAN PIJESAK, Predstavnici Udruženja autoprevoznika “Šumatrans” sa Han Pijeska blokirali su danas kamionima magistralni put Sokolac – Han Pijesak – Vlasenica, jer su nezadovoljni što je poništen tender kojim su dobili posao prevoza šumske građe.


Šinković: Lažne vesti generišu tabloidi i političke grupacije, žele da publika više ne veruje institucijama, novinarima i svojim očima - Dijalog.net\nNaslovna Kultura Šinković: Lažne vesti generišu tabloidi i političke grupacije, žele da publika više ne veruje institucijama, novinarima i svojim očima\nŠinković: Lažne vesti generišu tabloidi i političke grupacije, žele da publika više ne veruje institucijama, novinarima i svojim očima\nBeograd, 24. septembar 2019. – Moramo da nateramo institucije da procesuiraju optužene za napade na novinare, rekao je FoNetu predsednik Nezavisnog društva novinara Vojvodine (NDNV) Norbert Šinković\nDodao je da se ne može govoriti o napretku sve dok se novinarima pale kuće, razbijaju glave i zabranjuje im se da postavljaju pitanja političkim akterima.\nU serijalu Presstup, Šinković ukazuje na brojna nerešena pitanja kada je reč o bezbednosti i napadima na novinare.\n“Imamo oko 20 napada, verbalnih i fizičkih od početka godine, prema NUNS-ovoj bazi podataka. To se ne poboljšava, samo postoje negativnije tendencije”, naveo je Šinković i dodao da su pretnje, pogotovo one na društvenim mrežama, gotovo svakodnevne.\nUpozorava i na to da, kada je reč o bezbednosti novinara, izostaje podrška građana, jer, kako ocenjuje, oni ne vide problem u tome kada neko na društvenim mrežama napiše “završićeš kao Ćuruvija”.\n“To nije samo pitanje slobode mene kao novinara, već je to pitanje slobode cele zajednice. Ako ja kao novinar nisam bezbedan i ne mogu da radim svoj posao, postavljam pitanja donosiocima odluka, gde je onda kontrola”, upitao je Šinković.\nOn je istakao da medijska strategija treba da ponudi rešenja i na ta pitanja, da pokaže u kom pravcu treba da se ide, ali da ne sme da ostane samo na papiru.\n“ Medijska strategija je bitna, ali je izuzetno bitna i primena tog dokumenta”, smatra Šinković i dodaje da institucije u tom procesu treba da neguju dijalog i da stavove novinarskih udruženja prihvataju kao ekspertsko mišljenje, a ne da ih doživljavaju previše lično.\nPredsednik NDNV i novinar Radija Slobodna Evropa, ukazuje i na ozbiljnu marginalizaciju profesionalnih medija u Srbiji.\n“U čitavoj toj priči poprilično asistiraju institucije, predstavnici političkog kora i establišmenta”, ocenjuje Šinković i dodaje da i monitoring međunarodnih organizacija ukazuje na složenost medijske situacije u Srbiji i težak položaj novinara.\nOsvrnuvši se na problem lažnih vesti, Šinković smatra da ih generišu “tabloidi i razne političke grupacije koje, zapravo, žele da publika više ne veruje institucijama, novinarima i svojim očima”.\nSve to, upozorava on, podriva čitav demokrastki sistem i odražava se na svakodnevicu građana.\nRešenje vidi u edukaciji građana i medijskoj pismenosti, pa poručuje da bi svaki put kada se pomene neimenovani izvor to trebalo da “upali lampicu”.\n“Moramo da raširimo svest o tome šta znači sloboda medija i zašto je bitna za građane”, istakao je Šinković jednu od najvažnijih uloga novinarskih udruženja.\nPrethodno Treća epizoda Tačke ključanja o aktuelnim dešavanjima u Srbiji\nSledeće Howard Buffet fond: Konkurs za novinarke\nTop Tags istraživanje Civilno društvo konkurs Evropska komisija ljudska prava evropske integracije OCD Evropska unija lokalna samouprava vladavina prava Društvo mediji Srbija i Evropska unija mladi Vlada Republike Srbije


Fudbaleri Radničkog 1923 u pohodu na južnu prugu - KRAGUJEVAČKI SPORT\nFudbaleri Radničkog 1923 u pohodu na južnu prugu\nNakon dobre igre i pobede u susretu sa Grafičarem, fudbalere Radničkog u subotu, 26. oktobra, očekuje gostovanje imenjaku iz Pirota, u utakmici 16. kola Prve lige Srbije. “Crveni” su na startu sezone slavili protiv Piroćanca na “Čika Dači” sa ubedljivih 3:0, pa se nadaju sličnom epilogu i na predstojećem gostovanju.\nPosle perioda rezultatske krize, fudbaleri kragujevačkog prvoligaša prijatno su iznenadili svoje navijače pobedom na gostovanju jednom od lidera Prve lige Srbije, ekipi Grafičara. I zaista, odavno igrači Radničkog nisu odigrali jednu prvenstvenu utakmicu sa takvom dozom energije i posvećenosti tokom svih devedeset minuta, kao što je to bio slučaj u sredu uveče.\nPokazali su Vojvodićevi puleni da su ih mnogi prerano otpisali iz borbe za gornji deo tabele i da rezultati u minulom periodu nisu realan odraz njihovog kvaliteta. Prvoligaška trka je dosegla tek svoju središnju fazu, pa je možda pobeda nad Grafičarem upravo ta inicijalna kapisla koja će konačno pokrenuti stvari u željenom pravcu.\nU tom smislu, utakmica u Pirotu predstavljaće jasan pokazatalj da li je pobeda na stadionu “Rajko Mitić” bila samo kratkotrajni bljesak ili uvod u jedan period konstantnije forme Kragujevčana. Biće to još jedan veliki izazov za „crvene“, budući da Piroćanci igraju prilično dobro na domaćem terenu, gde imaju učinak od četiri pobede, dva remija i jednog poraza.\nDoduše, prvoligaš iz Pirota je do nedavno bio u blagom padu forme, oličenom u tri uzastopna poraza, koji je prevazišao pobedom nad OFK Bačkom u prošlom kolu. U međuvremenu, ekipu je preuzeo novi trener Dejan Čelar, koji je prethodno sedeo na klupi OFK Bačke.\nStatistički gledano, odbrani Radničkog 1923 najveća opasnost pretiće od Dimitrija Pobulića, najboljeg strelca Piroćanaca sa osam postignutih golova. Na utakmici sa OFK Bačkom zablistao je dvostruki strelac Miloš Spasić, a tu su još i nekadašnji prvotimac niškog Radničkog Strahinja Petrović, kao i levi bek Božidar Mančić, najbolji asistent ekipe iz Pirota u dosadašnjem delu takmičenja.\nIako je kragujevački tim na ovosezonskoj premijeri bio ubedljiv protiv Piroćanaca na “Čika Dači” (3:0), treba reći da je tim sa juga Srbije i pored poraza ostavio sasvim pristojan utisak na toj utakmici. Samim tim, treba u subotu očekivati jednu rovovsku bitku tokom svih devedeset minuta, u kojoj će nijanse odlučiti pobednika.\n– Pobeda nad Grafičarem nama ništa ne znači, ukoliko u Pirotu ne ponovimo dobru igru. Za nas je ova utakmica veoma važna, jer bismo se eventualnom pobedom približili vrhu tabele. Ja verujem u ove momke, znam da su pravi i da će dati svoj maksimum na terenu u subotu. Ukoliko to bude dovoljno za pobedu – slavićemo, ako ne bude – sigurno da nećemo tugovati – poručio je šef struke Kragujevčana Darko Vojvodić.\nUtakmica 16. kola Prve lige Srbije između pirotskog i kragujevačkog Radničkog igra se u subotu od 13 časova i 30 minuta, na stadionu “Dragan Nikolić” u Pirotu.\nPrevious Derbi imenjaka na Bubnju (subota, 13.30 h)\nNext Sušičani dočekuju Mihajlovčane (nedelja, 13.30 h)


U Beogradu dogovorena saradnja Pokreta socijalista i Socijalističke partije Srpske | Banjaluka.net\nU Beogradu je održan sastanak delegacija Pokreta Socijalista i Socijalističke partije Srpske, gdje je dogovorena buduća saradnja ova dva politička subjekta. Lideri PS i SPS, Aleksandar Vulin i Goran Selak istakli su da je potrebna što bliža saradnja Srpske i Srbije na svim poljima, a pogotovo među političkim subjektima koji imaju kapacitet da pokrenu zajedničke inicijative i projekte.\n– Čvršča saradnja Srpske i Srbije jedan je od principa SPS, a međusobna podrška Pokreta Socijalista i SPS predstavljaju politiku sabornosti, sloge i zajedničkog rada za dobrobit građana Srpske i Srbije – poručio je predsjednik SPS Goran Selak.\nSelak i Vulin su se sa delegacijama sastali u prostorijama Pokreta socijalista u Beogradu, a pored buduće saradnje, razgovaralo se i o aktuelnoj političkoj situaciji, gdje su oba lidera izrazila podršku Aleksandru Vučiću da se kandiduje za predsjednika Srbije. Bilo je riječi i o zajedničkim inicijativama, a predsjednik Pokreta socijalista i ministar unutrašnjih poslova u Vladi Srbije Aleksandar Vulin poručio je da su mir i ekonomsko jačanje prioriteti za građane Srpske i Srbije.\n– Uvijek ćemo se zalagati za što bližu saradnju Srbije i Republike Srpske i uvijek ćemo biti podrška našem narodu. SPS je partija iz Republike Srpske sa kojom dijelimo ciljeve kao što su ekonomski razvoj i jačanje i demografska obnova, kao i zalaganje za mir i prospreritet Srpske i Srbije – poručio je Vulin.


Ona je tajna uspeha holivudskih zvezda i multimilionera - WANNABE MAGAZINE\nMarie Diamond, žena koja je karijeru brojnih holivudskih zvezda i multimilionera usmerila ka uspehu, održaće jednodnevnu radionicu “Tajna uspeha”, 15. decembra u Beogradu. Na zalasku jedne i početku druge godine, ovaj događaj će biti prilika za sve prisutne da pravilno postave svoje novogidišnje ciljeve vezane za posao, novac, zdravlje, dobre odnose i druge oblasti života, dobijajući jednostavne, odmah primenjive smernice od stručnjaka čiji kvalitet je već prepoznalo više od pola milijarde ljudi širom sveta. Organizator radionice je Milica Stojiljković, autor programa ličnog razvoja “Lepo mi je” koja u svoj rad često uključuje različite stručnjake koji motivišu i edukuju ljude da naprave korak napred u svom životu.\nJedini je autor čuvenog filma i knjige “Tajna” iz Evrope i zovu je “tajnom iza Tajne” zato što je upravo “Tajna” počela da postaje svetski fenomen od trenutka kada se Marie svojim umećima uključila u promociju. Viziju uspeha ovog filma i knjiga, Marie je imala već sa 15 godina, kada je u saobraćajnoj nesreći gotovo izgubila život, nakon čega se probudila iz kome i iscelila samu sebe samo, kada su i lekari bili nemoćni.\n“Radionica “Tajna uspeha” u Beogradu biće organizovana kao celodnevni događaj, koji podrazumeva 8 sati edukacije, rada i dobrog druženja. Iako će biti realizovana kroz rad u grupi, svakome ko se prijavi za radionicu biće dat lični energetski broj, prema datumu rođenja, kako bi mogao naučeno odmah da primeni i uskladi sa ličnim ciljevima i životnim prioritetima. Zato je radionica namenjan i svima koji žele da budu uspešni u životu, karijeri, da imaju dobre odnose sa drugima, ali i stučnjacima koji se bave ličnim razvojem i žele da podele znanje jednim od najboljih svetskih sturčnaka”, najavljuje Milica Stojiljković, organizator i autor programa ličnog razvoja “Lepo mi je”.


Srbija danas otvara još dva poglavlja u pregovorima sa EU – Top Portal\npetak 06 20 decembra19 / 16:06\nU Luksemburgu će danas biti održana Međuvladina konferencija na kojoj će Srbija otvoriti još dva poglavlja u pregovorima sa EU.\nOtvoriće se poglavlje 33 – finansijske i budžetske odredbe i poglavlje 13, koje se tiče ribarstva, a delegaciju naše zemlje predvodiće ministarka za evropske integracije Jadranka Joksimović. Sa dva nova poglavlja Srbija će imati 14 otvorenih poglavlja od kojih su dva privremeno zatvorena.\nMeđuvladna konferencija se organizuje u okviru Saveta EU, prva tokom nugarskog predsedavanja EU. Početak je planiran za 19.30 sati u zgradi Saveta EU u Luksemburgu, a zatim i konferencija za medije predstavnika EU i Srbije.\nDelegaciju Srbije predvodiće ministrarka za evrointegracije Jadranka Joksimović‡, a EU ć‡e biti predstavljena od strane Evropske komisije i bugarskog predsedavanja EU.\n„Mislim da to pokazuje da se pozitivan trend nastavlja. Da nema napretka ne bismo otvorili nijedno poglavlje“, ocenila je ministarka Joksimović‡. Ona je naglasila da Srbija ima još spremnih poglavlja za otvaranje i da ć‡e nastaviti da radi na pripremi novih pregovaračkih pozicija.\nPred zemljama članicama u ovom trenutku je već‡ poglavlje 9 – finansijske usluge, kao i poglavlja 17- ekonomska i monetarna politika i 18 – statistika za koje je Srbija predala svoje pregovaračke pozicije.\nU Briselu napominju da je zemljama članicama potrebno između četiri i pet meseci od dobijanja pregovaračke pozicije da završe tehničke porcedure oko otvaranja poglavlja.\nU diplomatskim izvorima se napominje da bi Srbija mogla da ubrza tempo otvarnja pregovaračkih poglavlja i da je do kraja godine moguć‡e organizovati još dve Međuvladine konferencije, jednu tokom oktobra i drugu u decembru.\nIz EU ponavljaju da pored tehničkog rada na poglavljima na napredak u procesu pristupnih pregovora Srbije utiče postignuto u oblasti poglavlja 23 i 24 koja se odnose na vladavinu prava u zemlji i poglavlju 35 koje prati normalizaciju odnosa Beograda sa Prištinom.\nUhapšen nakon krađe u marketu\nNevesinje: Sjećanja na hrabre ustanike i časnog oficira sa Trusine


“Nije popularno, ali vrijeme će da pokaže” | Mondo.Me Prod\nNije popularno ali vrijeme ce da pokaze\n“Nije popularno, ali vrijeme će da pokaže” 0 Podijeli Podijeli na facebook Podijeli na twitter Podijeli na viber Pošalji na mail\n28.10.2019. / 19:19 19:23\n“Nije popularno, ali vrijeme će da pokaže”\nAutor mondo.me 28.10.2019. / 19:19 19:23\nFudbalski klub Budućnost izdao saopštenje povodom smjene Branka Brnovića\nBranko Brnović i Budućnost su se razišli - u pitanju je otkaz! Tajming je čudan i nerezonski, jer “plavi” su prvi na tabeli, plasirali su se u 1/4 finale Kupa Crne Gore, imaju četiri pobjede vezane u prvenstvu, a na posljednjih sedam utakmica u svim takmičenjima su ostvarili pet trijumfa i dva remija.\nBrnovića će privremeno naslijediti sportski direktor Zvezdan Milošević, a FK Budućnost je izdao saopštenje za javnost.\n“Fudbalski klub Budućnost obavještava javnost da je prekinuta saradnja sa dosadašnjim šefom stručnog štaba Brankom Brnovićem. Sagledavajući organizaciju i način rada kluba smatrali smo da je neophodno da se promijeni pristup načinu komunikacije i rada u klubu i svim selekcijama. Navedena odluka je u skladu sa najavljenim novim upravljačkim pristupom u radu fudbalskog kluba, koji je predsjednik Veselin Mijač nagovijestio danom potpisa ugovora o preuzimanju upravljanja FK Budućnost”, stoji u saopštenju koje je potpisala uprava kluba.\n“Imenovanjem novog sportskog direktora Zvezdana Miloševića kao koordinatora svih trenera krenuli smo sa reorganizacijom koju smo zamislili, a u nemogućnosti da ostvarimo potrebnu komunikaciju sa dosadašnjim šefom stručnog štaba donijeli smo odluku o njegovoj smjeni, nakon što nije htio da pristane na sporazumni raskid saradnje”, stoji dalje u saopštenju u kome se dodaje.\n“Svjesni smo da odluka o otkazu može da naiđe na nerazumijevanje šire javnosti, jer se naš tim nalazi na prvom mjestu na tabeli Telekom 1. CFL i obezbijedio je prolaz u 1/4 finale Kupa Crne Gore, ali isto tako smo po preuzimanju brenda našeg glavnog grada najavili promjene na svim nivoima kako bi Budućnost iz dana u dan postala sve jača i organizovanija. Navedena odluka nije bila laka, ali vrijeme koje je pred nama će pokazati da li je ispravna, a u krajnjem rezultati će biti jedino mjerilo”, stoji u saopštenju u kome se dodaje.\n“Dosadašnjem treneru i igračkoj legendi našeg kluba Branku Brnoviću se zahvaljujemo na svemu što je uradio i na svim rezultatima koje je napravio. Odlučni u namjeri da od Budućnosti napravimo ozbiljan klub, zbog čega smo krenuli u ovakve promjene, obavještavamo javnost da će u narednim danima biti poznato ime novog šefa stručnog štaba. Ekipu će do imenovanja novog šefa stručnog štaba voditi sportski direktor Zvezdan Milošević”.


Gist: Dolazak u Zvezdu je prava odluka, oduševljava me srpski mentalitet - Sportska centrala\nGist: Dolazak u Zvezdu je prava odluka, oduševljava me srpski mentalitet\n16 avg 2019. 15:34\nFudbalMilos- 4 avg 2020. 10:52 0\nIvanović blizu povratka u Englesku!\nBranislav Ivanović je završio misiju u Zenitu iz Sankt Peterburga, a od naredne sezone mogao bi ponovo...\nOstale vestiMilos- 4 avg 2020. 09:46 0\nLegendarni vaterpolista napustio Zvezdu\nIgor Milanović više nije trener VK Crvena zvezda. Saopšteno je da je ugovor raskinut...\nKošarkaMilos- 4 avg 2020. 09:25 0\nTripl-dabl Jokića za trijumf Denvera [VIDEO]\nU noći između ponedeljka i utorka odigrano je još NBA lige. Denver Nagitsi su...\nProduženi su ugovori sa nosiocima ekipa u prethodnoj sezoni, a crveno-beli dres ponovo će obući Čarls Dženkins i Ognjen Kuzmić. Pored njih tim su pojačali i Derik i Lorenco Braun, kao i igrač bogatog evroligaškog iskustva Džejms Gist. Centar koji je sa puno uspeha sedam sezona nosio dres Panatinaikosa dolazi u Beograd sa velikim ambicijama.\n– Bio sam veoma uzbuđen kada je stigao poziv Crvene zvezde. Uvek je sjajan osećaj kada neka ekipa baš tebe želi da joj se pridružiš. Želeo sam da nastavim svoju karijeru u Evroligi. Ne osećam se kao da sam ostvario sve u svojoj karijeri, još uvek sam motivisan da se dokazujem na terenu. Imao sam nekoliko ponuda na stolu, ali nisam želeo da žurim. Sačekao sam i mislim da sam napravio najbolji mogući izbor za moju porodicu i sebe, istakao je na početku razgovora američki centar, a potom dodao:\n– Glavni motiv dolaska u Crvenu zvezdu jeste što ona nastupa u Evroligi, ali i ne samo to. Crvena zvezda je tim koji je uvek konkurentan u borbi za trofeje. Želeo sam da sledeći korak u karijeri bude mesto gde mogu da uživam u košarci. Igrač sam koji se hrani energijom i zato mi je veoma bitno da igram u sredini gde sa tribina dobijate neverovatnu podršku kada god izađete na teren, rekao je Gist.\n– Pritisak rezultata je neizbežan. Nije bitno gde igrate, uvek ćete imati pritisak da idete na pobedu jer niko ne želi da gubi. Mislim da će ova sezona biti veoma zanimljiva jer je nivo košarke u Evroligi dosegao neverovatne visine. Međutim, nisam impresioniran imenima igrača, budžetima ili atmosferom koju stvaraju mediji. Lično me oduševljava srpski mentalitet, Srbi su veoma ponosan narod i rođeni su borci. Tim je sačinjen upravo sa takvim mentalitetom i verujem ako svi budemo zdravi da možemo da uradimo neverovatne stvari ove sezone. Veoma sam optimističan iako niko ne stavlja Crvenu zvezdu u red favorita u Evroligi. Za mene je to najbolja pozicija u kojoj možemo da se nađemo. Biće mnogo iznenađenja ove sezone, istakao je novi centar Crvene zvezde.\nItalijani u redu za vezistu Zvezde!\nMilos- 4 avg 2020. 10:36 0\nCrvena zvezda bi, ukoliko stigne prava ponuda, mogla da ostane bez još jednog fudbalera ovog leta. Miloš Vulić je...\nSudijski ekspert: U jednoj državi bi ovo bio penal, u drugoj nikad!\nMilos- 4 avg 2020. 10:11 0\nPrvo kolo Linglong Super lige Srbije nije moglo da prođe bez bure. Partizan je slavio u Kruševcu protiv Napretka,...\nMilos- 4 avg 2020. 09:46 0\nIgor Milanović više nije trener VK Crvena zvezda. Saopšteno je da je ugovor raskinut i da je sve proteklo...\nMilos- 4 avg 2020. 09:25 0\nU noći između ponedeljka i utorka odigrano je još NBA lige. Denver Nagitsi su tabeležili prvi trijumf u restartu...


Vlada Vojvodine: Za nova radna mesta i kupovinu opreme 300 miliona dinara - Politika - Dnevni list Danas\nPočetna » Politika » Vlada Vojvodine: Za nova radna mesta i kupovinu opreme 300 miliona dinara\n0Piše: Danas Online 07. maja 2019. 13.11 Izmenjeno: 09. maja 2019. 04.02\nKako se ističe u saopštenju Pokrajinske vlade, bespovratna sredstva u iznosu od 150 miliona dinara obezbeđena su za otvaranje 290 novih radnih mesta u 14 preduzeća. Za investicione projekte u lokalnim samoupravama 3. kategorije razvijenosti sredstva je dobilo šest preduzeća, a u lokalnim samoupravama 1. i 2. kategorije osam preduzeća.\nZa kupovinu opreme ukupno 150 miliona dinara dobilo je 26 privrednih društava, čija je delatnost od značaja za privredni, poljoprivredni i ruralni razvoj AP Vojvodine.\nPokrajinska vlada je u protekle dve godine, preko Razvojne agencije Vojvodine, plasirala preko milijardu dinara za otvaranje ranih mesta i nabavku opreme.\nTime su otvorena 1.802 nova radna mesta, a 42 preduzeća su kupila opremu za svoje poslovanje, ističe se u saopštenju za medije.\nPokrajinska vlada, Privredna društva, radna mesta, razvojna agencija vojvodine\nPressek: Vlada dotira Kragujevac sa 300 miliona dinara, koliko i Beograd\nZa kvalitetniji život građana Vojvodine 260 miliona dinara


Telefon umesto novčanika - Veselin Jevrosimović\nSve je manje ljudi koji će se pri kupovini mobilnog telefona odlučiti za nabavku nekog od modela koji ne pripadaju takozvanoj „smartphone“ kategoriji, odnosno grupi aparata sa ekranom osetljivim na dodir, pristupom internetu i standardnom softverskom platformom na koju je moguće instalirati dodatne programe za razne namene. Za to su delimično zaslužni sve pristupačniji modeli koji se cenom ne razlikuju mnogo od klasičnih telefona, ali i sve veća potreba i navika korisnika da pristupaju globalnoj mreži i koriste brojne servise gde god da se nalaze. Jedna od primena modernih mobilnih uređaja je i kupovina putem interneta koja u svetu postaje sve popularnija i korišćenija.\nBliži se sezona praznika kada po pravilu na zapadnoj hemisferi ljudi troše najviše novca u prodavnicama, mahom na poklone za najdraže. Ozbiljni prodavci već se uveliko pripremaju, proizvođači predstavljaju nove modele, a analitičari prave procene kako će se nastupajuća sezona odraziti na globalnu ekonomsku krizu (i obrnuto, naravno) i koje vrste proizvoda će biti najtraženije. Jedna od zanimljivijih analiza odnosi se na kupovinu korišćenjem mobilnih telefona. Premda kod nas još u začetku, mobilna onlajn kupovina postala je ozbiljan biznis u svetu. Naime, procena je da ova grana vredi preko 20 milijardi dolara na godišnjem nivou i konstantno raste uprkos svim problemima, što nije zanemarivo i potrebno je što pre pripremiti se za vreme koje dolazi. Ovo pogotovo ako imamo na umu da je svega četvrtina ukupnog prometa u prethodnoj godini ostvarena putem tablet uređaja čija ekspanzija se tek očekuje.\nDo sada su mobilni telefoni korišćeni uglavnom za pretragu informacija, poređenje cena i druge načine dolaženja do podataka o onome što ljudi žele da kupe, ali su onlajn prodavnice u poslednjih nekoliko godina unapredile svoje mobilne portale tako da je moguća i kupovina, a tu su i brojne nove ideje koje treba da motivišu kupce, poput raznih vrsta mobilnih kupona i drugih pogodnosti. Druga značajna novina su namenske aplikacije za mobilne platforme putem kojih je moguće onlajn naručivanje proizvoda, što je značajno olakšalo kupovinu, ali i povećalo bezbednost i sigurnost ličnih podataka korisnika. Naravno i dalje je najveći procenat ispitanika spreman da potroši relativno male sume novca pri mobilnom plaćanju, ali se slika svakodnevno menja u korist poverenja u ovaj način kupovine. Kao i kod mnogih drugih fenomena digitalnog doba, i ovde nije dovoljno kopirati fizički svet, već je potrebno pronaći nove modele poslovanja i metode rada.\nJedno istraživanje pokazalo je i da velika većina amerikanaca smatra kako će, zbog uticaja krize, u prodavnicama tokom novogodišnjih rasprodaja vladati potpuni haos i borba za svaki komad robe na popustu i da oni zbog toga nameravaju da kupuju onlajn. Koliko znam, slično istraživanje nije rađeno u našoj zemlji, ali prema onome što smo mogli da vidimo prethodnih godina i na otvaranjima novih šoping centara, slično ponašanje praktikuju i domaći kupci, pa primena novih udobnijih metoda kupovine nije daleko od pameti. Još samo kada bismo stvari kupljene preko interneta mogli da probamo i opipamo, ali to je već tema za narednu nedelju.\nZanimljivost: Prema nekim istraživanjima, oko 60 odsto ljudi koristi mobilni telefon dok čeka u redovima, ali gotovo isto toliko i kada u svom domu glada TV program.\nTagovi: aplikacije, mobilne platforme, smartphone


Ovaj region je naš dom - CorD Magazine\nOvaj region je naš dom\nNLB Banka svakako spada u značajne kompanije u slovenačkom vlasništvu koje posluju u čitavom regionu, ali i u Srbiji. Imajući u vidu ugovor koji je centrala NLB Grupe potpisala sa Vladom Republike Srbiji o kupovini akcija Komercijalne banke, očekuje se da će tek dobiti na značaju\nUskoro kreće projekat „Okvir podrške“, čiji je cilj pružanje pomoći preduzetnicima i malim kompanijama u regionu čije poslovanje je narušeno tokom pandemije. Želimo da im pomognemo da lakše dođu do krajnjih potrošača, najavljuje najavljuje gospodin Greganović.\nKakva su vaša očekivanja vezano za srpsko tržište za naredni period?\nS jedne strane, period koji je pred svima nama svakako nije lak. Iza nas su dva meseca vanrednog stanja, neizvesnosti, ograničene poslovne aktivnosti, posebno u pojedinim industrijama, a pred nama period u kome je potrebno pokrenuti ekonomiju, oživeti kompanije koje su se našle na najvećem udaru posledica pandemije koronavirusa. I sve to pod neizvesnim okolnostima jer ne znamo šta nas očekuje na jesen, i to ne samo na lokalnom i regionalnom nivou, već i na globalnom, jer su i srpska i slovenačka privreda vezane za spoljne partnere.\nS druge strane, to što nas je Vlada Republike Srbije prepoznala kao najprikladnijeg strateškog partnera za Komercijalnu banku svakako će promeniti mnogo toga u našim aktivnostima. Kao što naše članice na drugim tržištima već jesu, i u Srbiji će NLB Banka postati sistemska banka, a to ne znači samo značajno povećanje tržišnog učešća, već nosi i određenu dodatnu odgovornost.\nI u domenu CSR-a smo se u ovom periodu fokusirali na podršku ekonomiji\nMoramo da budemo još spremniji da podržimo klijente, da prepoznamo njihove potrebe i odgovorimo na adekvatan način, ali i da preuzmemo značajniju ulogu u društvenom životu šire zajednice jer to je obaveza svakog sistemskog učesnika na tržištu. To se još i više odnosi na nas koji smo regionalna grupacija, kojoj je u ovom regionu i sedište i strateški fokus poslovanja ili, kako mi volimo da kažemo, ovde je naš dom.\nŠta planirate u tom smislu? Na koji način ćete podržati privredu u narednom periodu?\nPre svega, uključili smo se u program finansiranja u skladu sa Uredbom Vlade Srbije o garantnoj šemi, u okviru kojeg dajemo podršku preduzetnicima, mikro preduzećima i MSP i u okviru ovog programa smo već odobrili značajne iznose kompanijama kojima je u ovom trenutku potrebna podrška. Uključili smo se i u program subvencionisanih kredita Ministarstva poljoprivrede, šumarstva i vodoprivrede, u čijoj realizaciji smo u proteklom periodu imali lidersku poziciju i planiramo da je i zadržimo.\nPokrenuli smo deveti NLB Organic konkurs na kome ćemo i ove godine sa milion i po dinara podržati tri gazdinstva koja se bave organskom proizvodnjom. I inače smatramo da organski proizvođači zaslužuju dodatnu podršku jer se bave održivom proizvodnjom koja doprinosi i ljudskom zdravlju i očuvanju prirodnih resursa, a u ovom trenutku verujemo da im je podrška još više potrebna.\nPored toga, pokrećemo i projekat Okvir podrške, čija realizacija je već krenula u Sloveniji, a u narednim danima će biti i na drugim tržištima na kojima smo prisutni. Projekat ima za cilj da pomognemo preduzetnicima i malim kompanijama u regionu čije poslovanje je narušeno tokom pandemije i kojima želimo da pomognemo u promociji, kako kako bi lakše došli do svojih krajnjih potrošača.


14 March 2019 20:00\nJelena Tomašević posle dve godine ponovo u Sava Centru. Pevačica koja je istovremeno pevanjem pop muzike i negovanjem izvorne muzike stvorila nove generacije muzičke publike nastupiće u Sava Centru 14.marta u pratnji gudačkog sastava „Gudači svetog Đorđa”.Od svojih muzičkih početaka Jelena je osvajala svojim glasom, brojna internacionalna i domaća prizanja samo su potvrđivala njen raskošan talenat. Saradnja sa poznatim muzičkim imenima (Vlado Georgiev, grupa Biber, Željko Joksimović) otvorila su joj vrata samostalne karijere u toku koje je snimila brojne hitove („Kad ne bude tvoje ljubavi”, „Jutro”, „Nema koga”, „Oro”…), između ostalog i dva albuma „Panta Rei” (2008) i „Ime moje” (2015). Bila je predstavnik Srbije na Pesmi Evrovizije sa pesmom „Oro“ i dobitnik je nagrade „Zlatna značka grada Beograda za doprinos srpskoj kulturi”.Nakon uspešne turneje sa novosadskim Big Bendom, Jelena se odlučila za saradnju sa gudačkim sastavom „Gudači svetog Đorđa” koji iza sebe imaju 25 godina umetničkog rada i više od 1.600 koncerata, veliki broj nagrada. Koncert u Sava Centru biće jedinstvena prilika da otkrijete novi zvuk koji će pevačica snažnog vokalnog umeća spojiti sa magijom gudača. U pripremi su još mnoga iznenađenja koja ce to veče učiniti nezaboravnim.\nProdaja ulaznica na blagajni Sava Centra i prodajnim mestima Eventima, kao i online na www.eventim.rs


Dveri Zvezdara obeležile krsnu slavu Svetog Nikolaja | Српски покрет Двери\nOpštinska organizacija Dveri sa Zvezdare proslavila je 3. maja Svetog vladiku Nikolaja.\nČlanovi Dveri su iskoristili ovu priliku da se okupe i u prijatnoj atmosferi i druženju proslave jednog od najvećih Srba posle Svetog Save. Domaćini sa Zvezdare ugostili su ostale članove Dveri u svojim prostorijama kod pijace Zvezdara, poznatije kao Cvetkova pijaca.\nPredsednik OO Dveri Zvezdara Ivan Grbić kazao je da je ovo prilika da se članovi Pokreta okupe i pokažu jedinstvo kao i svake godine i istakao da će i u narednom periodu Dveri Zvezdara pokazati borbu, istu onu koju je i Sveti Nikolaj vodio.\nPredsednik Gradske organizacije Dveri Beograd Jugoslav Kiprijanović iskoristio je priliku da čestita preslavu saborcima sa Zvezdare i podsetio okupljene da je OO Dveri Zvezdara jedna od najuspešnijih organizacija Dveri u čitavoj Srbiji.\nPreslavi su, pored članova Dveri iz Beograda, prisustvovali i funkcioneri Pokreta, članovi Predsedništva, kao i predsednici drugih opštinskih organizacija iz Beograda.\nOO Dveri Zvezdara\nTagged Ivan GrbićJugoslav KiprijanovićLokalne vestiMarija Janjuševićslavasveti Nikolaj VelimirovićZvezdara


OSM Televizija - Vulin: Volja građana je da Vučić bude predsjednik\nOn ne vidi ništa sporno ni u mogućem spajanju predsjedničkih i parlamentarnih izbora jer "u demokratiji izbori nikada nisu nekorisni". Upitan da li bi podržao kandidaturu Tomislava Nikolića ukoliko do nje dođe on je rekao da od 2008. godine srpski premijer Aleksandar Vučić i on zajedno donose strateške odluke kada su u pitanju njihove partije, te da će tako biti i ovog puta.\nNa pitanje da li bi Nikolićeva kandidatura bila rizik po vlast, Vulin odgovara da ne bi i dodaje da je Nikolić uradio dobar posao i da nema nikakve primjedbe za njegov rad, te da je i on glasao za njega. Kako kaže smatra da njihova koalicija treba da ima zajedničkog kandidata za predsjednika.\nGovoreći o interesima stranih sila za predsjedničke izbore u Srbiji, Vulin kaže da smatra da ti interesi uvijek postoje, te da velike sile žele više da se pitaju nego što bi smjele, ali ističe da nijedna ne smije da se pita. "Svi moćni žele svog kandidata, zato Vučića ne želi niko, on je svoj", naglasio je Vulin. Smatra da velike sile ne zanimaju ličnosti, već da vode računa ko tome ko bi bio spreman da interese Srbije zamjene za njihove.\n"Sve žele onog koji će ih slušati, Vučić ne sluša. Ambasadori se u ovoj zemlji neće ništa pitati dok smo mi na vlasti", zaključio je Vulin.\nJoš iz iste kategorije: « Vojska i policija Srbije kupiju devet helikoptera Patrijarh Irinej: Živite u ljubavi Božića »


Predsednik UG Libero prisustvovao je sastanku u organizaciji Ministarstva za ljudska i manjinska prava | Libero\nPredsednik UG Libero prisustvovao je sastanku u organizaciji Ministarstva za ljudska i manjinska prava\nPredsednik Udruženja građana Libero, Ivan Despotović, prisustvovao je sastanku koje je Ministartstvo za ljudska i manjinska prava organizovalo sa organizacijama civilnog društva koje su aktivne na polju razvoja omladinskih i obrazovnih politika. Sastanku, koji je održan 18. marta 2021. godine u Palati Srbija, prisustvovali su predstavnici 17 nevladinih organizacija kao i resorna ministarka Gordana Čomić.\nCilj sastanka bilo je upoznavanje organizacija sa planovima Ministarstva za 2021. godinu, kao i pokretanje dijaloga o saradnji vladinog i nevladinog sektora u cilju unapređivanja položaja mladih i vladavine prava u Srbiji. Predstavnici organizacija imali su priliku da na osnovu svojih iskustava i rada predoče koji problemi najviše opterećuju mlade u Srbiji i koje konkretne korake bi trebalo preduzeti u cilju njihovog rešavanja. Takođe je postignut dogovor da se sastanci ovakvog formata organizuju na redovnoj osnovi i da prerastu u jednu od komponenata stalnog društvenog dijaloga koje Ministartvo želi da promoviše.\nUdruženje građana Libero nastaviće da aktivno daje doprinos društvenom dijalogu u Srbiji i trudiće se da ovakve sastanke iskoristi za zagovaranje potrebe unapređenja prava mladih na polju obrazovanja, učešća u demokratskim procesima i aktivnog građanstva.


'Čitava ta konstrukcija iz Prištine je velika provokacija'\nIzvor: B92, 09.Nov.2018, 17:36\n"Čitava ta konstrukcija iz Prištine je velika provokacija"\nNATO, odnosno Kfor, ne mogu prihvatiti postojanje konkurencije i narušavanje monopola u primeni sile na području KiM.\nSamo završetak mandata Misije Kfor može da dovede do promene njegovog statusa u odbrani ovog prostora, izjavio je vojni analitičar Aleksandar Radić.\nRadić, povodom najava iz Prištine da će ovog meseca biti formirana kosovska vojska, za Tanjug kaže da NATO kao organizacija ne prihvata >> Pročitaj celu vest na sajtu B92 << njeno formiranje direktno, ali da to čini kroz neke tajne mehanizme.\nOn kaže da ne veruje da bi zakon o bezbednosnim snagama ušao u kosovski parlament, a da prethodno nije postojala saglasnost određenih vrlo uticajnih centara moći koji su ohrabrili albanske vlasti iz Prištine da uđu u projekat stvaranja pravne podloge za formiranje oružanih snaga.\n"Bilo bi olako pokazati prstom na Vašington, ili nekog drugog za tako nešto, jer je teško pribaviti dokaze. Ali, činjenica je da NATO, odnosno Kfor, ne mogu prihvatiti postojanje konkurencije, narušavanje monopola u primeni sile na području KiM. Nadam se da će naše vlasti da insistiraju na činjenici da ne može ni u kom slučaju biti narušen monopol sile Kfora, a u našem srpskom kontekstu, Kfor, odnosno NATO, ima nadležnost, ali i obavezu da štiti Srbe, da štiti ljude i imovinu", rekao je Radić.\n"Naravno, u kontekstu pregovora, u kontekstu momenta u kome se nalazimo, za albanske vlasti to ima puno smisla i opravdanja. Na nama je da vidimo kako će naše vlasti da preduzmu odgovarajuće korake i na koji način pametno suzbiti ambicije albanskih vlasti", rekao je Radić.\n"Do sada je u sastavu kosovskih snaga bezbednosti postojala brigada za brzo reagovanje sa tri bataljona koja su razmeštena na tri različita dela teritorije Kosova. Jedan od tih batoljona, treći bataljon, inače je bio razmešten na severu u Mitrovici", objasnio je Radić.\nUpitan o sutrašnjoj vežbi "Vek pobede 2018", povodom stogodišnjice završetka Prvog svetskog rata, Radić kaže da smo ušli u sezonu kada ponovo vežbe počinju da budu politička poruka kao u vreme Hladnog rata.\nNaveo je da je septembru održana ruska vežba u kojoj su učetvovali Kinezi, da je sada u toku vežba NATO i partnerskih zemalja u Norveškoj i da je nedavno završena vežba u Hrvatskoj.\nNavodi da je jako važno da se u konktekstu duboko poremećenog poverenja na području bivše Jugoslavije uputi jasna poruka da Srbija ima svoju silu i da je odlučna da se brani.\n"To nije agresivna poruka. Nadam se da neće niko to pogrešno čitati i zloupotrebiti", rekao je Radić.


Đorđe Zečević na visini zadatka – Podrinske\nĐorđe Zečević na visini zadatka\nZgrada „Dragin blok“ dobija mural posvećen „Dr Dragi Ljočić“\nPreduzeće „Set“ najavilo je da će nova zgrada koju grade u blizini bolnice poneti ime „Dragin blok“ i da će se na toj zgradi nalaziti veliki mural posvećen prvoj ženi lekarki doktorki Draginji Dragi Ljočić.\nOvih dana, te najave se i ostvaruju, jer neumorno na skeli radi akademski vajar, Đorđe Zečević, koji idejnu skicu, sa papira prenosi na zid površine 150 metara kvadratnih.\n„Mural će biti gotov kada vremenske prilike to dozvole, ne mogu sa sigurnošću da kažem kada, jer boja koju koristim ne trpi vlagu, a nije baš zahvalno raditi po kiši. Očekujem da ću uspeti da završim mural u narednih mesec dana“, kaže Đorđe Zečević, dok oslikava zid.\nKomentarišući zahtevnost projekta Zečević kroz osmeh kaže: „Sigurno da nije lako raditi na skeli, penjati se svakodnevno i oslikati oko 150 kvadrata, naravno da je lakše štafelajno slikanje u ateljeu, ali svaki posao ima neku svoju draž“, navodi Đorđe Zečević.\nĐorđe, inače profesor vajanja i stručne prakse u Školi primenjenih umetnosti za Podrinske objašnjava šta će se sve nalaziti na zidu posvećenom dr Dragi Ljočić.\n„Muralom će dominirati lik Drage Ljočić, a kako je ona bila izuzetan patriota iz nje zid će biti oslikan u bojama srpske zastave. Na desnoj strani murala, nalaze se scene iz ratova u kojima je ona učestvovala i pomagala ranjenim vojnicima. Na donjem delu nalazi se i šinjel sa epuletom, što je simbol činjenice da je ona u vojsci bila potporučnik. Draga Ljočić borila se i za izjednačavanje prava muškaraca i žena jer je i sama nailazila na nepremostive prepreke kada je rodna ravnopravnost u pitanju, to je značajna simbolika ovog murala“ objašnjava Đorđe Zečević.\nOvaj projekat nastavak je ideje „SET-a“ da se na svakom novom objetu oda svojvrsni omaž jednoj od znamenitih žena iz Šapca. Tako je pre par godina, urađen i mural na novoizgrađenom stambenom objektu koji se nalazi tik uz zgradu Ekonomske škole u Šapcu a posvećen je Stani Milanović.


Po svaku cenu branimo Mačvu, Srem i J. Bačku od svinjske kuge\nTanjug 28. jula 2021. 10:07\n„U Rumuniji divlja ova bolest i ne mogu da je suzbiju. Mi afričku kugu svinja još uvek kontrolišemo na prostoru Istočne Srbije, nešto malo je ima u centralnoj Srbiji. Naše glavne proizvođačke tačke za svinje su Mačva, Srem i Južna Bačka. Gledaćemo po cenu svega da branimo te prostore“, rekao je Nedimović.\n„Tako postajemo uvoznici afričke kuge svinja. Moramo da promenimo svest o ovoj bolesti koja uopšte nije za igranje“, rekao je on.


ŠOKANTNO: Ruski mediji otkrivaju da li se Putin zaista nameračio da ponovo ujedini Jugoslaviju!? | Vestinet.rs\nPočetna TEMA DANA\tŠOKANTNO: Ruski mediji otkrivaju da li se Putin zaista nameračio da ponovo ujedini Jugoslaviju!?\nRussia Today je objavila zanimljiv komentar Nila Klarka, svog redovnog komentatora koji je pisao i za niz poznatih britanskih medija, a u kojemu on analizira aktualne napetosti u regiji i kao rešenje problema nudi obnovu Jugoslavije.\nS obzirom na to da Rusia today finansira ruska država i da je riječ o medijskom projektu čiji je zadatak promovisati interese Putinove administracije, vrijedi obratiti pažnju kako oni tumače situaciju na Balkanu.\nU tekstu se navodi kako “svi problemi u regiji proizlaze iz nasilnog raspada multietničke Jugoslavije u devedesetima, što je proces koji su zapadne sile podržavale pa i aktivno ohrabrivale“ .\nRT smatra da sve potencijalne krize koje sada prijete regiji nisu krivica ruske politike nego su “posledice ranijih američkih i zapadnih intervencija i kampanja“.\nProziva se američki CFR zbog toga što brani opstajanje Bosne i Hercegovine, te se pita zašto je važan njen teritorijalni integritet ako su SAD podržavale nezavisnost Kosova i pravo na samoodređenje tamošnjeg albanskog stanovništva.\n“Zašto onda nije bio važan teritorijalni integritet Jugoslavije?“ pita se RT u komentaru.\nIstiče se da su “mnogi ljudi u regiji nostalgični za Jugoslavijom“, te se spominje Galupova prošlogodišnja anketa u kojoj je većina ispitanih iz Srbije, Crne Gore, Bosne i Hercegovine te Makedonije, kao i 45 posto iz Slovenije (“koja se smatra najuspešnijom od svih republika nastalih iz Jugoslavije“), smatrala da je raspad Jugoslavije bio loša stvar.\n“Jugoslavija je narodima Balkana dala ne samo stabilnost nego i ekonomsku sigurnost. Imalo je smisla što su se narodi iz regije odlučili ujediniti u federalnu državu“, naglašava se u komentaru RT-a te se dodaje: “Jugoslavija je postigla velike uspehe u područjima kulture, sporta, umetnosti, obrazovanja i ljudskog razvoja.\nNjeno uništenje bilo je tragedija ne samo za ljude na Balkanu nego za celo čovečanstvo.“\nRT zaključuje da sada umesto “jake jugoslovenske države imamo niz malih, ekonomski slabih država na Balkanu“, da to odgovara “imperijalnim težnjama SAD-a“, te da je “jedini način da se problemi na Balkanu riješe povratak u prošlost“.\nPredlaže se “postupna rekonstrukcija jugoslovenske federacije“, koja bi s Albanijom “potpisala ugovor o prijateljstvu“, a možda joj i ponudila priključivanje. “Jugoslavija je imala smisla u 20. stoleću, a ima smisla i danas“, zaključuje se u komentaru objavljenom na RT-u.


Predsjedništvo SOGFBIH raspravlja o pripadnosti i raspodjeli javnih prihoda u FBiH - Dnevno.ba\nPredsjedništvo SOGFBIH raspravlja o pripadnosti i raspodjeli javnih prihoda u FBiH\nAutor: Dnevno.ba Utorak, 10. svibnja 2022. u 12:17\nPočela je Treća sjednica Predsjedništva Skupštine Saveza općina i gradova Federacije Bosne i Hercegovine koja se održava u Općini Novi Grad Sarajevo.\nRanije je najavljeno da će Predsjedništvo Saveza ovom prilikom razmatrati brojna pitanja od značaja za jedinice lokalne samouprave kao što su aktivnosti vezane za izradu metodologije pripadnosti i raspodjele javnih prihoda u Federaciji Bosne i Hercegovine u čijoj izradi sudjeluju i predstavnici Saveza.\nPredsjedništvu će biti prezentirani izvještaji sa sjednica skupštinskih povjerenstava Saveza na kojima je, između ostalog, razmatrano pitanje naknada koje komercijalne banke obračunavaju na prekomjernu likvidnost, te inicijativa za uspostavljanje Mreže internih revizora općina i gradova u Federaciji Bosne i Hercegovine.\nS obzirom na činjenicu da Savez općina i gradova Federacije Bosne i Hercegovine ove godine obilježava 50 godina rada, tim povodom će Predsjedništvo Saveza biti upoznato o aktivnostima na pripremi obilježavanja ovog velikog jubileja.\nTakođer će biti riječi i o različitim projektnim aktivnostima Saveza kao što su „Jačanje uloge mjesnih zajednica u BiH“, „Socijalna prava za ranjive grupe“, kao i drugim bitnim pitanjima, prenosi HMS.


Ivan Kampo, koji je sa madridskim klubom osvojio dve Lige šampiona, ubeđen je da je država morala više da uradi kako bi sprečila ono što se trenutno dešava u Španiji.\nPosle brojnih sportista koji su kritikovali narod i slali im molbe da se pridržavaju mera svojih država, Kampo je oštro kritikovao upravo one koji su mere izdali.\n"Čak i oni koji slušaju toliko neprekidnih laži svih španskih političara neka se zamisle znajući da je došla globalna pandemija. Političari nisu pomerili ni je***i prst i svakim danom je sve gore zbog njihove j****e neskladnosti i nesposobnosti. I na sve to, čitam da predsednik vlade produžava vanredno stanje za još 15 dana. Zašto nisi održao pres konferenciju i komunicirao sa nacijom? U kom ti svetu živiš?", poručio je Kampo.\nOdmah posle Italije, Španija se nalazi na listi trenutno najugroženijih zemalja u Evropi. Do dosadašnjeg dana, u ovoj zemlji zabeleženo je 33.089 pacijenata zaraženih korona virusom, a 2.206 zaraženih izgubilo je život.


SLO: Odluka o izboru kupca Abanke odgođena za sredu\nTanjug 18. juna 2019. 10:55\nLJUBLJANA – Nadzorni odbor Slovenačkog državnog holdinga (SDH) odložio je za sredu odluku o privatizaciji Abanke, treće najveće banke u Sloveniji, odnosno o izboru kupca, izvestila je agencija STA.\nKarmen Dietner, glavni supervizor SDH-a, rekla je da je sednica Nadzornog odbora, koja je trebalo da se održi u ponedeljak, odgođena kako bi članovi tog tela mogli „temeljito da razmotre obiman materijal koji predstavlja suštinsku osnovnu za odluku“.\tAbanka mora da bude privatizovana do kraja ovog meseca shodno obavezi koju je slovenačka država preuzela u zamenu za odobrenje Evropske komisije za dodelu državne pomoći toj banci 2013. godine.\nProcedura vezana za prodaju banke se odvijala po planu sve dok premijer Marjan Šarec nije izrazio sumnju, napisavši 7. juna na svom Tviter nalogu da SDH treba da razmisli o odluci s obzirom na to da je u toku policijska istraga o spasilačkom paketu iz 2013. godine, navodi STA.\nMeđutim, dodaje slovenačka agencija, čini se da se Šarec u ponedeljak predomislio, rekavši u parlamentu u delu sednice za pitanja i odgovore, da ne vrši nikakav pritisak na bilo koga.\n„Odluku o prodaji Abanke će doneti SDH“, rekao je on, dodajući da je njegov prvobitni tvit bio samo komentar na nove činjenice koje su tad objavljene – da postoje krivične prijave protiv članova odbora centralne banke iz 2013. godine.\n„Verujem da su [članovi Nadzornog odbora SDH-a] sposobni da sami donesu odluku ne prebacujući odgovornost na bilo kog drugog…Ne vršim pritisak ni na koga…Ovo je jednostavno jedna ozbiljna priča, a krivična prijava je za mene bila nova činjenica“, rekao je Šarec.\nKomentarišući ovo pitanje, ministarka infrastrukture Alenka Bratušek, koja je bila premijerka u vreme spasavanja banaka 2013., navela je da u stvari nema novih činjenica koje bi mogle da ugroze prodaju.\n„Neodgovorno je menjati političke odluke na osnovu jedne dokumentarne emisije“, rekla je Bratušek, aludirajući na dokumentarni film RTV Slovenije o spasilačkom paketu za banke.\nDokumentarac je pokrenuo pitanja o ulozi Evropske komisije u davanju naloga da mlađi poverioci banaka budu izbrisani, što je navelo Šareca da objavi pomenuti tvit.\nBratušek je dodala da su se tim povodom koalicioni partneri dogovorili da se još u septembru prošle godine obrate Evropskoj komisiji da bi izneli argumente za odlaganje prodaje, i da je to „trebalo da se uradi, dakle, u septembru, a ne nedelju dana pre isteka roka“.\n„Nadam se da su oni koji su sada pokrenuli priču da se ne proda svesni mogućih posledica“, kazala je.\nSDH prodaje 100 odsto kapitala Abanke, uz tri obavezujuće ponude, navodno u rasponu od 400 do 500 miliona evra, što je oko jedne petine ispod knjigovodstvene vrednosti banke, ali bi taj prihod, zajedno sa nedavno isplaćenom dividendom, i dalje bio veći od onoga što je država investirala u Abanku u postupku njene sanacije.\nPrema nezavaničnim infromacija, u poslednjem krugu poboljšanja ponuda za kupovinu Abanke, ostala su samo dva potencijalna kupca – američki Apolo fond i mađarska OTP banka.


Eliminisanje ložišta na ugalj i drva – kratkoročna mera protiv zagađenja – RTV SUNCE Arandjelovac\nHome » Srbija » Eliminisanje ložišta na ugalj i drva – kratkoročna mera protiv zagađenja\n“Vazduh je ovakav decenijama, danas se sprovode konkretne i sistemske mere”, rekao je Radović, dodajući da je o tome razgovarano.\n“Razgovarano je kako će se taj program nastaviti, ali i kako sistemski i strateški rešiti neke gradove poput Užica, Kosjerića i Valjeva”, kaže Radović.\n“Danas živimo u Srbiji gde se ekonomija oporavlja i gde se više ulaže u životnu sredinu”, rekao je direktor Agencije za zaštitu životne sredine.\n“Poruka je da nema mesta panici i da vazduh danas nije ništa drugačiji, jedina razlika u odnosu na prethodne decenije je da se neko bavi time, da su podaci dostupni građanima, i da Srbija postaje uređena zemlja”, kaže Radović.\nSmatra da je “priča koja se dešava oko vazduha”, posledica toga što postoji briga za životnu sredinu.\n“Jedini izvor monitoringa smo mi”, ističe Radović.\nValjevo je u poslednjih nekoliko godina “šampion” po broju dana godišnje kada imaju zagađujuće materije.\n“Važna je i uloga medija da bi se građani edukovali”, zaključio je Radović.\nPrethodna: Pomen Oliveru Ivanoviću u Hramu Svetog Save\nSledeća: Zašto Kosovo prima nazad pripadnike Islamske države


Back TURIZAM BANJE Merkurova briga o građanima koja traje 70 godina\nsubota, 18 februar 2017 08:48\nPriča o Merkuru kao banjskom centru počinje 1947. godine. Vrnjačka Banja je poznata kao kraljica banjskog turizma i nekadašnje mesto odmora srpske aristokratije, koja je još tada uvidela prednosti boravka u banji i blagodeti njenih voda. Interesantna je činjenica da je između dva svetska rata Vrnjačka Banja imala više turista nego Dubrovnik. Brojne znamenite ličnosti počev od naučnika, pesnika, glumaca i pisaca provodile su vreme u banji i njoj nalazile svoju inspiraciju. Merkur je od svog osnivanja bio srž Vrnjačke Banje i njege usluge, kreirajući principe banjskog lečenja, terapijske tretmane mineralnim vodama, higijensko-dijetetski režim u kojem važnu ulogu imaju izbor hrane, odmor i relaksacija, boravak u prirodi i društveni život.\nBalneo terapije korišćene u Merkuru kroz vekove, i dan danas su osnov usluga koje se uspešno primenjuju, angažovanjem prirodnog bogatstva Vrnjačke Banje - mineralne vode , kroz terapije: pijenje, kupanje, inhaliranje, vaginalno orošavanje i klizme.\nDanas, Merkur nije samo savremeno opremljeno, međunarodno priznato lečilište, u kojem borbu za zdravlje uspešno vode udruženo i lekari i prirodni lekoviti faktori, zbog čega su njihovi rezultati u dijagnostici i lečenju bolesti organa za varenje, koštano-zglobnog sistema, kao i u prevenciji i lečenju dijabetesa - tako značajni. Takođe, predstavlja sjajno mesto i za sve one koji tragaju za relaksacijom, potpunim opuštanjem i revitalizacijom ili za fizičkim aktivnostima u preventivne svrhe, mesto u kojem se na mnogo čudesnih načina – „budi zdravlje“.


Mizerno povecanje penzija vrijedja inteligenciju nasih sugradjana – СНП\nMizerno povecanje penzija vrijedja inteligenciju nasih sugradjana\nНема коментара на Mizerno povecanje penzija vrijedja inteligenciju nasih sugradjana\nCrnogorska vlast nastavlja krupnim koracima da „poboljšava“ društveni ambijent. Vlada Crne Gore odlučila je da penzije u Crnoj Gori poveća za cijelih 0,95 odsto. Iako smo po mizernim penzijama od kojih naši stari ne mogu da prežive, nadaleko poznati, DPS i njihovi partneri ovo uvećanje smatraju više nego dovoljnim.\nDok se nadležni hvale da je prosječna penzija u Crnoj Gori viša nego u većini država regiona, statistika govori da su penzije od 2012. godine porasle za svega 2,1 odsto ili šest eura, dok je istovremeno PDV porastao za četiri procenta, a potrošačke cijene za 13,2 procenta. U istom periodu kupovna moć penzionera je opala za 11,1 procenat ili za 379 eura godišnje.\nPoznato je da su penzioneri ti koji često pomažu ostatku porodice, tako što kod njih stanuju njihova djeca i unučad jer ne uspijevaju da riješe stambeno pitanje. Tako, dok njihovi vršnjaci iz srećnijih zemalja penzionerske dane provode trošeći zarađeni novac na putovanja i slične aktivnosti, naši stari pate zbog svojih najmilijih i gledaju kako da sastave kraj s krajem.\nSocijalistička narodna partija je svojevremeno, svojim upornim zalaganjem, uspjela da vrati osam nepravedno oduzetih penzija našim penzionerima, a naknadno još dvije. Takođe, podnijeli smo brojne predloge zakona koji su išli u korist penzionera, kao npr. 2016. godine kada smo predlagali da se starosna penzija utvrđuje od prosjeka zarada, odnosno od osnovica osiguranja ostvarenih u 15 najpovoljnijih godina za osiguranika, kao i povećanje iznosa najniže penzije za 30 odsto. Ništa od toga vlast, naravno, nije prihvatila.\nOvim simboličnim povećanjem penzija, koje vrijeđa inteligenciju naših sugrađana, vlast pokušava da u izbornoj godini namakne glas više i ubijedi penzionere da je ona jedino sposobna da im osigura redovnu isplatu staračkih naknada. Ali, naši penzioneri su odavno postali svjesni njihovih prevara.\nSNP CG će nastaviti da se bori za društvo čija će jedna od temeljnih vrijednosti biti socijalna pravda i poboljšanje položaja jedne od najranjivijih kategorija stanovništva. Vjerujemo da je država dužna da penzionerima obezbijedi mirnu i dostojanstvenu starost, isto onako kako su i oni cijelog života ulagali u nju. To će biti naše opredjeljenje i ubuduće.\n← Djukanovic da pogleda litije i shvati da su mu gradjani okrenuli ledja → Sa nedavno održanog sastanka mjesnih odbora SNP Tološi i 1. maj


“Otadžbina” osudjuje pretnje Đorđu Vukadonoviću koje mu je uputio Simo Spasić\nIzvor: JUGpress.com, 27.Nov.2021, 22:19\nNarodni pokret Srba sa Kosova i Metohije „Otadžbina“ najoštrije osuđuje pretnje ubistvom Đorđu Vukadinoviću, glavnom i odgovornom uredniku Nove srpske političke misli, od strane Sime Spasića samozvanog predsednika Udruženja porodica kidnapovanih i ubijenih sa Kosova i Metohije, saopšteno je danas.\n“Đorđe Vukadinović građanima Srbije nije nepoznata ličnost. Nekadašnji je narodni poslanik i žestoki kritičar izdajničkog režima Aleksandra >> Pročitaj celu vest na sajtu JUGpress.com << Vučića i njegovog Briselskog sporazuma koji je ovaj potpisao sa separatistima iz Prištine. I upravo to je glavni razlog zbog čega Simo Spasić sa megafonom po trgovima brani lik i delo izdajnika Aleksandra Vučića.\nNarodni pokret Srba sa Kosova i Metohije „Otadžbina“ očekuje da će sudski organi da hitno reaguju na pretnje ubistvom Đorđu Vukadinoviću i da će se Simo Spasić ponovo naći iza rešetaka. Nažalost, imajući u vidu da je jedan ovakav lik, nasilnik i primitivac pod direktnom zaštitom predsednika Srbije a imajući u vidu dosadašnje iskustvo, pravosudni sistem države Srbije će po ko zna koji put zanemeti”, navodi se u saopštenju.


Hristov Consulting Vesti » Blog Archive » Orban i Žemberi presekli vrpcu – Svečano otvorena Fudbalska akademija TSC u Bačkoj Topoli\nOrban i Žemberi presekli vrpcu – Svečano otvorena Fudbalska akademija TSC u Bačkoj Topoli\nFudbalska akademije TSC u Bačkoj Topoli otvorena je danas svečanošću u kompleksu Akademije, gde su vrpcu zajedno presekli mađarski premijer Viktor Orban i predsednik Fudbalskog kluba TSC Janoš Žemberi.\nCeremoniji otvaranja na kojoj su govorili Orban i Žemberi, prisustvovala je delegacija Fudbalskog saveza Mađarske koja je donirala sredstva za izgradnju Akademije, delegacija Fudbalskog saveza Srbije, predsednik Saveza vojvođanskih Mađara Ištvan Pastor, i više od 100 zvanica iz pokrajinske i gradske uprave, kao i iz sveta sporta, posebno fudbala.\nPred zvanicama i okupljenim ljubiteljima fudbala iz Bačke Topole, Žemberi je pozdravio mađarskog premijera Viktora Orbana i zahvalio Mađarskoj što je prepoznala ideju da se u Bačkoj Topoli izgradi savremeni sportski objekat posvećen fudbalu.\n“Mađarska nam je pružila nesebičnu podršku, kako finansijsku tako i stručnu, pa je zahvaljujući tome omogućeno da ovaj naš veliki san bude i ostvaren”, rekao je Žemberi na otvaranju Akademije, ispred glavne zgrade.\nPremijer Mađarske Viktor Orban poručio je da je sport zajednički jezik cele srednje Evrope. “Sport nas spaja, posebno Mađare i Srbe. I to jeste prirodno ali nije uobičajeno. Ima mnogo stvari koje su nas u prošlosti razdvajale, ali danas duvaju drugi vetrovi koji pomažu onima koji sarađuju”, kazao je Orban.\n“Srbija i Mađarska odabrale su zajedništvo u politici, ekonomiji, kulturi i sportu. Hvala na tome predsedniku Srbije Aleksandru Vučiću”, dodao je Orban.\nOn je istakao da veruje da je ulaganje u Fudbalsku akademiju TSC samo jedno u nizu investicija u sport, koja će doprineti tome da fudbal u celoj srednjoj Evropi napreduje.\nMađarski premijer je napomenuo i da se pripadnici njegove generacije sećaju Srbije osamdesetih godina prošlog veka, kada se u njoj živelo bolje nego u Mađarskoj. “Siguran sam danas da ćemo Srbiju videti na vrhu i više vrhova… Onaj kome je trenutno bolje treba da deli. Sada je to Mađarska i zato smo obezbedili veći deo i ove investicije. To je investicija u decu, jer samo ako imamo zdravu decu imamo budućnost”, rekao je Orban pred višestotina građana i zvanica.\nNa kraju govora Orban je poručio mladim fudbalerima koji će proći školu ove akademije: “Dragi mladi, budite pošteni, hrabri i jaki. Istričite svoj krug, kada bude došlo vreme ne zaboravite da vratite ono što je uloženo u vas”.\nŽemberi je još istakao da Akademija ima ogroman značaj ne samo za sport, već i za društveno-ekonomski razvoj. “Naš klub se danas u 14 podcentara bavi sa 1.500 dece. Verujemo čvrsto da fudbal približava i spaja ljude i zajednice, a mladima daje cilj, samopouzdanje i razlog da budu ponosni na sebe, na svoje saradnike i zajednicu uopšte”, dodao je Žemberi.\nFudbalska akademija TSC koja je danas svečano otvorena u sastavu ima glavnu zgradu sa svim neophodnim sadržajima za smeštaj i rad sa mladim fudbalerima, kao i četiri fudbalska terena iza glavne zgrade. Na jednom od tih terena danas se igra utakmica za treće mesto i finale Međunarodnog omladinskog turnira TSC CUP, na kojoj pobediku pehar uručuje Orban.\nFudbalska akademija u Bačkoj Topoli razvija se zahvaljujući donaciji Fudbalskog saveza Mađarske, u početnom iznosu od 9,5 miliona evra.\nAkademija u Bačkoj Topoli opremnjena je za smeštaj i ishranu 40 fudbalera po smeni, kao i svim pratećim sadržajima poput teretane, saune, soba za merenje opterećenja igrača. Odmah uz zgradu su četiri pomoćna terena, od kojih su tri sa veštačkom travom, a jedan će tokom zime biti pokriven.\nProjekat Akademije obuhvata i izgradnju centralnog terena na mestu starog stadiona u Bačkoj Topoli i ti radovi su u toku.\nTSC Bačka Topola, kome je ova donacija pripala, 2013. godine je proslavio 100. rođendan. Generalni sponzor udruženja je kompanija „SAT-TRAKT” DOO iz Bačke Topole, čiji je vlasnik Janoš Žemberi. Klub se trenutno takmiči u Prvoj ligi Srbije, a do završetka stadiona u Bačkoj Topli domaće utakmice igraće na stadionu u Senti.\nU klubu su ponikli i igrali mnogi fudbaleri, među kojima su Laslo Lerinc, Zvezdan Terzić, Zlatko Krmpotić, Nikola Žigić, Andrija Kaluđerović, kao i sadašnji reprezentativac Srbije Dušan Tadić.\nPosted by Hristov Consulting\ton Sep 27th, 2018\tand is filed under Uncategorized.


Mogerini: Vučić i Tači pokrenuli novu fazu dijaloga, nada za ZSO – Krstarica\nBeta 6. februara 2018. 16:55\nVisoka predstavnica Evropske unije (EU) Federika Mogerini je danas u Strazburu izjavila da je „ohrabrena činjenicom“ da su predsednici Srbije i Kosova, Aleksandar Vučić i Hašim Tači „pre nekoliko meseci pokrenuli novu fazu ka normalizaciji odnosa“ i izrazila uverenje da se „to može ostvariti uspešno ako bude volje i političkog vodjstva i podrške obe strane“.\nPosle predstavljanja Strategije za Zapadni Balkan u Evropskom parlamentu, Mogerini je time odgovorila na pitanje da li Srbija mora priznati Kosovo pre nego što udje u članstvo EU i kako bi se mogle privoleti da to učine i članice EU koje ne priznaju Kosovo.\nOna je istakla da je „budući dijalog Srbije i Kosova od apsolutno suštinske važnosti, i to najpre suštinski za Srbiju i Kosovo, ne samo u smislu njihovih odnosa, već i za region i njihove perspektive u odnosu na Evropsku uniju“.\nVisoka predstavnica EU je naglasila da Beograd i Priština „dobro rade, a EU dobro radi s njima“ kad je u pitanju dijalog o normalizaciji odnosa.\nNovinari u Briselu, koji su direktno pratili izlaganja Federike Mogerini i evropskog komesara Johanesa Hana u Strazburu neočekivano su bili uskraćeni za mogućnost da im postave pitanja, ali su zato visoki saradnici Mogerinijeve i Hana dali dodatna objašnjenja same strategije i pokrenutih tema.\nNa pitanje kako ispuniti uslov da se reše granični sporovi, ako Srbija postizanjem sporazuma o normalizaciji s Prištinom ne bi morala da prizna nezavisnost Kosova jedan visoki zvaničnik EU odgovorio je da je „stav i rečnik u Strategiji više nego jasan, a to je da sporovi moraju biti bilateralno rešeni, što je politička i tehnička poruka“.\nOn je dodao da „tamo gde je to zatraženo, Evropska unija pruža usluge dobre volje“.\nNa pitanje agencija Beta na koji način i ko može jamčiti, da Srbija neće biti zakočena na putu ka članstvu u EU ako sklopi traženi sporazum o normalizaciji odnosa s Prištinom, a tamošnje vlasti to ne budu htele da sprovedu rečeno je da je „veoma, jasno da obe strane moraju sprovesti dogovoreno“, uz opasku da je dosad više dogovora u Dijalogu Beograd-Priština sprovedeno, ali da jeste ostalo da se primeni i dogovor o Zajednici srpskih opština.\n„Mi nastavljamo da radimo na primeni ovog sporazuma, dve strane će se ponovo naći i veoma, veoma je jasno da obe strane moraju sprovesti ono što je dogovoreno“, naveli su saradnici Mogerinijeve i Hana.\n„Visoka predstavnica EU se dogovorila s dvojicom predsednika prošlog jula da zajedno delaju na pokretanju nove faze dijaloga o normalizaciji, to još nije vidljivo, mada se kontakti nastavljaju i mi se nadamo, kako je navela i visoka predstavnica Mogerini, da ćemo pre završetka njenog mandata imati rezultat i rešenje“, rekli su zvaničnici EU.\nMilorad Dodik: „Neću pokleknuti, nastavljam borbu za Republiku Srpsku“


Vlada Nemačke odlučna da dovrši Severni tok 2 › Made-in-Germany.rs\nTokom posete Stralsundu, svojoj izbornoj jedinici na severu zemlje, nemačka kancelarka Angela Merkel je izjavila da je vlada odlučna da dovrši izgradnju gasovoda Severni tok 2, uprkos pokušajima Amerike da zaustavi taj projekat, prenosi poslovni list Handelsblat.\nNemačka kancelarka je ovom prilikom iskazala odlučnost u pogledu izgradnje gasovoda, govoreći o sankcijama koje su SAD uvele graditeljima Severnog toka 2 koji bi u Nemačku i na šire evropsko tržište trebalo da dopremi 55 milijardi kubnih metara ruskog prirodnog gasa. Ona je rekla da Nemačka ne smatra legalnim eksteritorijalne sankcije, odnosno one koje prelaze teritoriju Sjedinjenih Država.\nZa nemačku saveznu državu Meklenburg-Vorpomern, u kojoj je kancelarkina izborna jedinica, Severni tok 2 je veoma važan, jer se, na primer, cevi potrebne za izgradnju gasovoda isporučuju iz male luke Sasnic, a očekuje se da će nakon završetka gradnje ruski gas stizati u lučki grad Lubmin, piše SeeBiz, a prenosi agencija Tanjug.\nPrema tvrdnjama SAD, Severni tok 2 će povećati energetsku zavisnost Evropske unije od Rusije i daće Moskvi moćnu političku polugu na evropskom kontinentu i alat za potencijalno prekidanje snabdevanja energijom. S druge strane, kritičari optužuju SAD da pokušavaju da prisile svog saveznika Nemačku na kupovinu njihovog prirodnog gasa po višoj ceni u odnosu na ruski gas.\nAmerika je prošle godine započela sa uvođenjem sankcija ovom projektu, a prošlog meseca su tri američka republikanska senatora napisala pismo lučkom operateru u Sasnicu u kojem ga upozoravaju da bi mogao biti podvrgnut „razarajućim” sankcijama jer pruža podršku gradnji gasovoda, što bi moglo dovesti do ekonomske propasti luke.


blog Archives - Savršeno iznenađenje\nZahvalnost kao dar\nblogBy markocov 30 avgusta, 2019\nBila sam na sastanku sa čovekom koji je ostavio dubok utisak na mene. Pričali smo o iznenađenju koje treba da bude anonimno i on je došao sa celim konceptom šta i kako želi.\nNa kraju razgovora kažem da se nadam da će i njemu neko organizovati nešto tako lepo kao što je ova njegova ideja. Na to mi odgovara, kako je on osoba koja voli da daje, a uvek mu je neugodno kada prima. I da je srećan da bude taj koji poklanja, u svakom smislu. Zadovoljstvo je u toj spoznaji za njega.


Uopšte nas ne čudi ako vaše dete voli da tokom većeg dela dana, nakon što završi sa školskim obavezama, zasedne u lejzi beg ili u udobnu fotelju, uzme mobilni telefon u ruke, ili možda talbet ili laptop i krene da pretražuje sadržaje na internetu.\nZaista, doba elektronske komunikacije je dovelo do toga da mališani imaju po petsto i više virtuelnih prijatelja a u stvarnosti možda nijednog. Sve ovo vodi u otuđivanje, i u odvajanje od realnog sveta, dok se tone u virtuelni.\nNemojte to dozvoliti, a najbolji način da se taj začarani krug prekine je upravo – sport. Posledice statičnog i pasivnog načina života su brojne, počevši od toga da se deca ne razvijaju ni fizički ni psihički onako kako bi to trebalo. Usled sedenja se krivi kičma, koja je ionako opterećena nošenjem teških školskih torbi, a pored toga, ceo organizam slabi, mišići su mlitavi i bez energije, itd.\nNa psihološkom planu se sve odražava na taj način što deca postaju zatvorena u sebe, introvertna i nemaju dodira sa vršanjacima, a i onda su veoma nesigurni i ne znaju kako da započnu komunikaciju. Dovedite vaše dete da se upozna sa nama, i verujemo da će mu se vrlo brzo dopasti atmosfera koja vlada na treninzima sportske gimnastike.


Kanton Sarajevo predstavljen kao potencijalna investicijska destinacija - Klix.ba\nKanton Sarajevo predstavljen kao potencijalna investicijska destinacija\n22.4.2008. u 16:11\nNa Međunarodnoj promotivnoj investicijskoj konferenciji Kantona Sarajevo danas su prezentirane mogućnosti za investiranje i ukupni razvoj u KS-u radi poticanja novih poslovnih inicijativa i ulaganja.\n-Očekujemo da će Investicijska konferencija polučiti nove bilateralne poslovne veze KS-a u regionu, Evropi i šire - izjavio je premijer KS-a Samir Silajdžić po završetku drugog dijela konferencije u okviru kojeg je prezentirano 25 konkretnih projekata, od čega 14 iz javnog i 11 iz privatnog sektora.\nVlada KS-a će, prema Silajdžićevim riječima, u narednom periodu profilirati javno i privatno partnerstvo posebno u oblasti komunalne infrastrukture koja je jedan od proriteta Vlade za ovaj mandatni period.\nZa obnovu kompletne komunalne infrastrukture, vodovodne i kanalizacione mreža potrebno je izdvojiti oko 800 miliona KM. To je, kazao je Silajdžić, teško finansirati iz budžeta, pa su potrebni partnerski odnosi privatnog i javnog sektora.\nVlada KS-a je iskazala spremnost da birokratske prepreke koje se pojavljuju prilikom investiranja svede na najmanju moguću mjeru i da bude suport investitorima i investicijama koje donose novo zapošljavanje, privredni i ekonomski razvoj.\nDiplomatski predstavnici su na konferenciji ohrabrili nastojanja KS-a na stvaranju povoljnijeg poslovnog ambijenta za ulagače.\nUčesnici konferencije poslijepodne će obići neke od najvećih investicijskih kompanija, a sutra će u završnom dijelu diskutovati o mogućnostima razvoja franšiznog poslovanja u KS-u.\nTraže se sezonski radnici iz BiH\n23.04.2008. u 10:20


Sledeće godine, OIE će postati najveća oblast ulaganja u celom sektoru energetike i činiće oko 25% ukupnih svetskih kapitalnih izdataka u energetici, u poređenju sa udelom od svega 15% zabeleženim u 2014. godini, navodi Goldman Sachs.\nČiste tehnologije bi mogle stvoriti i do 20 miliona radnih mesta do 2030. godine\nČiste tehnologije imaju potencijal da privuku između jedan i dva biliona američkih dolara infrastrukturnih investicija godišnje i stvore između 15 i 20 miliona novih radnih mesta u sektoru energetike do 2030. godine, uglavnom kroz javno-privatna partnerstva, navodi se u izveštaju.\nČiste tehnologije će takođe imati značajnu ulogu u svetskom ekonomskom oporavku nakon krize izazvane pandemijom COVID-19, stoji u izveštaju.\nU izveštaju se upozorava na “dekarbonizaciju u dve brzine”\nU izveštaju se takođe upozorava na moguću pojavu “dekarbonizacije u dve brzine,” pri čemu bi fiskalni i finansijski podsticaji ubrzavali tempo ulaganja u čiste tehnologije, dok bi, sa druge strane, razvoj tržišta emisija CO2 i tehnologija poput izdvajanja i skladištenja CO2, kao i proizvodnje “čistog” vodonika, bio usporen.\nTagovi: čiste tehnologije, CO2, COVID-19, dekarbonizacija, globalno zagrevanje, OIE, Pariski sporazum\nPočetna » Vesti » OIE » Goldman Sachs: Investicije u OIE će 2021. prvi put biti veće nego u naftu i gas


Pejaković: Voditi računa da budemo atraktivni novim investitorima – PRIVREDNI PORTAL\nPejaković: Voditi računa da budemo atraktivni novim investitorima\n12/09/2018 /0 Comments/in Featured, Lokalne vijesti /by admin\nKapital za osnivanje banaka sa sadašnjih pet miliona eura vjerovatno će biti povećan, ali treba voditi računa da Crna Gora ostane atraktivna za privlačenje novih investicija, kazao je Pobjedi generalni sekretar Udruženja banaka Bratislav Pejaković komentarišući najavu Centralne banke da se razmišlja o podizanju ljestvice.\nPodsjetimo da je u Srbiji za osnivanje banke potrebno 10 miliona eura, u Hrvatskoj 40 miliona kuna, što je preko pet miliona eura. U BiH minimalni iznos akcijskog kapitala u novcu i najniži iznos neto kapitala koji mora održavati ne mogu biti manji od 15 miliona konvertibilnih maraka…\n“U susret harmonizaciji propisa sa EU, pretpostavka je da će i osnivački kapital biti predmet revizije. Vjerovatno će se uzeti u obzir više elemenata prilikom usaglašavanja u zavisnosti od strategije i dinamike približavanja EU standardima. Sa druge strane je potreba atraktivnosti za privlačenje novih investitora za poslovanje u Crnoj Gori. Svjesni smo veličine našeg tržišta, broja banaka, ali i činjenice da postoji i manjih država sa većim brojem banaka”, kazao je Pejaković.\nOn je upozorio da treba biti atraktivan za privlačenje inostranih investicija, a u kontekstu projekcije da neki veliki svjetski igrači prepoznaju Crnu Goru kao idealno područje za poslovanje.\n“Fintech, digitalizacija, dobre telekomunikacione veze, platforme za razne vidove poslovanja, investitorima omogućavaju da etabliraju posao u Crnu Goru, a djeluju globalno. Iznos kapitala za takve igrače je manje bitan od uslova poslovanja”, smatra on.\nPejaković je našoj rekao da smatra da investiciono bankarstvo ima budućnost i u Crnoj Gori.\n“Imamo više banaka koje pružaju usluge kako kastodi, tako i privatnog i investicionog bankarstva, što znači i mogućnost investicija u zemlji i inostranstvu. Upravo je to segment koji može jače da se razvija i da preko povoljnih poreskih stopa bude atraktivno za etabliranje novih igrača koji imaju znanja i iskustva u radu na globalnom nivou. Crna Gora je na dva do dva i po sata leta od svih evropskih centara, na prepoznatom putu usvajanja međunarodnih standarda, sa izlazom na Jadransko more, sa umjerenom klimom i suncem preko cijele godine, što je možda neprimjetno za nas koji živimo u Crnoj Gori, ali vrlo bitno za ljude od velikog biznisa koji žele servis, ali i sigurnost i prijatnost boravka na planini ili moru”, kazao je Pejaković.\nOn navodi da podatak da je depozitni portfolio veći od kreditnog ukazuje na takav zaključak, da nema previše prostora za bavljenje tradicionalnim bankarskim poslovima primanja depozita i davanja kredita.\nU Crnogorskoj komercijalnoj banci, koja po izvještaju za pola tekuće godine ima najveći akcijski kapital 137 miliona eura, kažu da je stabilnost bankarskog sektora najvažnija.\n“Saglasni smo da je stabilnost bankarskog sektora u Crnoj Gori najvažnija. Komercijalnim bankama treba ne samo stabilna i jaka bankarska, već i profesionalna podrška. Centralna banka kao regulator će u svjetlu očuvanja i podsticanja stabilnosti finansijskog sistema procijeniti koji je to potreban nivo podrške kako bi se prethodno navedeno obezbijedilo”, kazali su Pobjedi iz CKB.\nU procesu konsolidacije međunarodnih tržišta novca i tržišta kapitala Crna Gora je, smatraju u ovoj banci, sve bliža i otvorenija prema ovim tržištima.\n“Važno je znati da je ovo rizičniji vid poslovanja za klijente, da zahtijeva znanje, informacije i transparentnost. Pojedine banke u Crnoj Gori, koje posluju u okviru međunarodnih, bankarsko finansijskih grupacija, već omogućavaju ove usluge. CKB je kao prva banka u Crnoj Gori počela sa pružanjem ove usluge putem privatnog bankarstva i investicionih servisa još 2009. kontinuirano unapređujući sve investicione usluge i proizvode”,objasnili su oni.\nU CKB kažu da su saglasni sa ocjenom da je prostor za bavljenje tradicionalnim bankarskim poslovima ograničen zbog velike konkurencije i nižih marži, ali…\n“Ipak, vjerujemo da konkurencija nije samo u ovom segmentu, već i u kvalitetu usluge i operativnim troškovima kojima banka upravlja. Tradicionalno bankarstvo davanje kredita i primanje depozita i ubuduće ostaje suština poslovanja bankarskog sektora uz još veći kvalitet nivoa usluge. Visoko | kvalitetna usluga uz optimalnu strukturu troškova će obezbiI jediti dodatni prihod, a time i održivost profitabilnosti banaka”, dodali su iz ove banke.\nTags: Bratislav Pejaković, CBCG, Udruženje banaka Crne Gore\nhttp://www.privredniportal.me/portal/wp-content/uploads/2018/09/bratislav-1000x555.jpg 555 1000 admin http://www.privredniportal.me/portal/wp-content/uploads/2017/01/logo.png admin2018-09-12 10:17:542018-09-12 10:17:54Pejaković: Voditi računa da budemo atraktivni novim investitorima\nCBCG uvela privremenu upravu u Atlas i IBM banci\nRazmišlja se da osnivački kapital za banke bude više od pet miliona\nCentralna banka predlaže niži porez na dobit firmi\nPotpisan Memorandum o saradnji Udruženja banaka Crne Gore i Srbije\nPočinju prijave za sedmi krug Programa stručnog osposobljavanja Za deceniju iz Aerodroma u budžet uplaćeno samo 6,3 miliona eura, koncesije...


Proskurjakova: Ekonomski model ne bazirati na javnom sektoru\nSARAJEVO – BiH mora mijenjati ekonomski model kako bi povećala ekonomski rast i konkurentnost, a to znači da mora jačati privatni sektor uz istovremeno smanjenje uticaja javnog sektora, izjavila je šef Kancelarije Svjetske banke u BiH Tatjana Proskurjakova.\nKljučni izazov sa kojim se suočava domaća ekonomija, prema ocjeni Svjetske banke, jeste disbalans ekonomskog modela jer su ekonomska politika i podsticaji usmjereni ka javnom sektoru, data je prednost potrošnji umjesto investicijama, odnosno uvozu umjesto izvozu.\n– Neophodno je stvoriti uslove za razvoj privatnog sektora koji će privući investicije i rješavati probleme neefikasnih državnih preduzeća. Ona povećavaju troškove privatnih preduzeća, ograničavaju ekonomski rast i neracionalno troše javna sredstva – kaže Proskurjakova za “Glas Srpske”.\nOna je podsjetila da je u decembru prošle godine dogovoren četvorogodišnji okvir partnerstva u sklopu kojeg će Svjetska banka podržati reforme čiji je cilj povećanje efikasnosti javnog sektora, stvaranje uslova za ubrzan rast privatnog sektora i otpornosti zgrada na prirodne nepogode.\n– Tijesno ćemo sarađivati sa vlastima i vrijednost novih kredita će zavisiti od obima i tempa sprovođenja reformi – ističe Proskurjakova.\nSvjetska banka će u saradnji sa drugim međunarodnim institucijama u naredne četiri godine podržati domaće vlasti i u sprovođenju reformi u bankarskom sektoru.\n– Osnovne slabosti bankarskog sektora u BiH su visok nivo nenaplativih kredita i nedovoljan nadzor nad rastućim rizicima u domaćim bankama koje su izložene fiskalnoj i finansijskoj nestabilnosti. U pripremi je novi projekat koji će pomoći entitetskim agencijama za bankarstvo da obavljaju efikasniji nadzor nad bankama – kaže Proskurjakova.\nVisok nivo nenaplativih kredita podstiče banke na konzervatizam, što uz stroge kreditne uslove malim i srednjim preduzećima ograničava pristup kreditima. Proskurjakova smatra da je za rješavanje problema slabog kreditiranja potrebno riješiti strukturne probleme.\n– Većina banaka nema odgovarajuće mehanizme za ovaj segment tržišta, dok su alternativni izvori finansiranja ograničeni. Od izuzetnog je značaja razvoj tržišta kapitala i diverzifikacija izvora finansiranja koja treba da podstakne investicije i ekonomski razvoj – kaže Proskurjakova.\nOna smatra da se BiH suočava i sa dubokim strukturnim problemima na tržištu rada i velikim procentom nezaposlenih koji nemaju prave kvalifikacije za poslove koje nude poslodavci.\n– Trenutno u saradnji sa vlastima završavamo projekat koji će obezbijediti podsticaje pri zapošljavanju pripravnika na radnim mjestima u privatnom sektoru i pokušavamo pomoći vlastima da razvijaju mjere za druge kategorije koje traže posao – kaže Proskurjakova.\nSvjetska banka trenutno u BiH finansira deset projekata u vrijednosti od 404,8 miliona, a u planu je da u naredne četiri godine bude plasirano 750 miliona dolara novih kredita.\nOva međunarodna finansijska institucija je odigrala važnu ulogu tokom rekonstrukcije BiH u poslijeratnom periodu, a kasnije se fokusirala na unapređenje privrednog ambijenta i pružanje podrške biznisu. Nedavno je navršeno 20 godina rada Svjetske banke u BiH tokom kojih je finansirala 74 projekta vrijedna oko dvije milijarde, od čega je putem beskamatnih kredita odobreno 1,53 milijarde dolara. (Izvor: Glas Srpske)


Amerika testirala četiri balističke rakete - Sputnjik Srbija\nAmerika testirala četiri balističke rakete\n09:07 07.09.2019 (osveženo 09:09 07.09.2019) Preuzmite kraći link\nSjedinjene Američke Države izvršile su probe četiri balističke rakete „Trajdent II D5“ bez oružja sa nuklearne podmornice „Nebraska“ (SSBN 739) tipa „Ohajo“, saopšteno je na sajtu američke mornarice.\nTrenažno lansiranje obavljeno je rano ujutro na obali Južne Kalifornije. Prva dva lansiranja izvršena su 4. septembra, a druga dva 6. septembra.\nManevri su održani kako bi se procenila i verifikovala karakteristika tih strateških sistema, a ne kao „odgovor na događaje u svetu“, ističe se u saopštenju.\n„Obuzdavanje protivnika na moru ostaje najvažnija komponenta naše nacionalne bezbednosti još od šezdesetih godina prošlog veka, a ovonedeljna lansiranja nastavljaju da pokazuju pouzdanost i poverenje u naše rakete“, izjavio je viceadmiral Džoni R. Vulf.\nSjedinjene Američke Države izvršile su čak 176 lansiranja ovih raketa od kada su one stavljene u upotrebu 1989. godine.


Karatisti Železničara odlični na Kupu Srbije – Sport In\nKaratisti Železničara odlični na Kupu Srbije\nmaj 12, 2019 beočin, državni kup, inđija, karatisti, železničar\nKaratisti inđijskog Železničara nastavili su sa serijom odličnih rezultata. Iako je kalendar takmičenja veoma gust u prolećnom delu takmičarske sezone ”Željini” takmičari su uspeli da zadrže kontinuitet u postizanju odličnih rezultata.\nBeočin je bio centar karate zbivanja ovog vikenda, naime u subotu je održan Državni Kup za mlađe seniore, juniore i kadte na kom je seniorka Monika Jurišić izborila treće mesto u kategoriji borbe -61 kg.\nKod juniora najbliži medalji bio je Stefan Lemajić koji je ponovo imao peh osvojivši četvrto mesto. Kadet Ilija Pavlović izborio je treće mesto u kategoriji -63 kg.\nIako još ne oporavljen od povrede (lom palca) kadet Mihailo Grubić je nastupio na državnom kupu ali, baš kao i borbaš Luka Čubrilo i katašica Anđela Marčetić nije uspeo da se domogne pobedničkog postolja.\nBeočin je bio i domaćin Trofeja Srbije – Dunav Kupa za mlađe na kom je nastupilo 13 takmičara Železničara a medaljama su se okitili: Stefan Bjeljac – osvojivši prvo mesto u katama i 2. mesto u borbama -40kg. Druga mesta izborili su Filip Lazić u borbama -35 kg i Luka Mitrić u kategoriji +45 kg.\nDunja Stojiljković izborila je drugo mesto a Jovana Mučibabić treće mesto kod pionirki u katama.\nManje sreće imali su Maša Ninković izgubivši od šampionke Srbije u katama, Ognjen Lukač četvrti u borbama, Vuk Malić u borbama kao i Nađa Ljukovčanin i Jovan Popović u katama.\nVojvodina čvrsto gazi ka novoj tituli\nŽelezničar – Sloboda 0: 1 (0: 0)


Andres Noćioni i Kevin Durent\n- Idem pre nego što me oteraju. Tokom cele karijere sam uvek bio iskren, davao sve od sebe na svakom treningu i utakmici. Ostavljam košarku sa najvišeg nivoa u Evropi - saopštio je Noćioni putem svog Tviter naloga.\nČlan Reala je od 2004. godine, sa kojim je osvojio po dve titule prvaka Španije i Kupa kralja i jednu Evroligu, gde je na fajnal-foru u Madridu proglašen za najboljeg igrača.\nRanije je igrao za klubove iz domovine Olimpiju, Penjarol i Independiente, u NBA ligi za Čikago, Sakramento i Filadelfiju, a veliki trag ostavio je i u Taukeramici.\nVerovatno najbolje partije pružao je u dresu reprezentacije Argentine, pošto je dao veliki doprinos u osvajanju čak 10 medalja, među kojima je najsjajnija zlatna sa Olimpijskih igara u Atini 2004. godine.